text:
Manipuri - English
স
সংক্রান্তিsangkranti0Sans.संक्रान्तिsamkrantiTransmigration of the sun from one rāshi (constellation of the zodiac in Indian astronomy) to the nextnসংক্রান্তি অহানবাcomp.n
সনাsana0sə̀nàCVCVnRelated withতম্ফা 3সনাবুনcomp.n
সনা মহীSana Mahiসনামহীn(ৱাচেৎলোন) থেবা খাচম ফুৎপা কৌবদি সনা মহীনে৷ মানা লাই ওক্নহল্লে৷(Wachetlon) Theba khacham phutpa koubadi Sana Mahine. Mana lai oknahalle.
সনা লূপাsana lupa0sə̀.nà lù.pàCV.CV CV.CVnমমল য়াম্বা পোৎMamal yamba pot(চৈথারোল কুম্বাবা) শকাব্দ ১৩৯২ দা ... মৈদিংঙু ক্যম্বগা পোং নিংথৌ চৌফা খেকখোম্বগা লান লোয়ননা ইংথি মফৈ লম ১০০ পাকপবু সনা লুপানা থোং শাদুনা মবিঙা লানমিন্নৈএ৷(Cheitharol Kumbaba) Sakabda 1392 da ... Meidingngu Kyambaga Pong ningthou Khekkhombaga lan loinana Ingthi maphei lam 100 pakpabu sana lupana thong saduna mabinga lanminneie.comp. ofলূপা 1
সনাবুনsanabun, shanabun0Or. var.শনাবুনn(হেমচন্দ্র চনম, ২০০৬: চায়নরোল) সানাপুলপু লুতা থোংনা গাখিয়ে ৷৷ পুলথোংপা লয়মায়ায় থোলনায়ে ৷৷(Hemchandra Chanam, 2006: Chainarol) Sanapulpu luta thongna gakhiye (kakhiye). Pulkhongpa Leimayai tholnaye.comp. ofসনাপুন
সন্ত্রি0nখরা চৎলগা কন্না সন্ত্রী তৌদুনা ঙাক্লিবা ষ্টেৎ বেঙ্ক ... (লাইশ্রম সমরেন্দ্র, ওক্তোবর ৩০, ১৯৬৬)
সন্ধ্যা য়াচঙবাsandhya yachangba0sandʰjà jàcəŋbəHin.Ban.संध्याসন্ধ্যানুংদাংৱাইরমsunsetOMয়াহকচাংbodyMan.চঙবামপান্দগি মনুংদা চৎপাto enternনুমীৎ তারগা নুমিদাং হৌবা মতমNumit taraga numidang houba matamThe time when the sun goes down and night beginssunset, evening, nightfallMan.হঞ্জিনবীEng.reduplication(হাওবিজম চনু প্রেমা, ফেব্রুৱারি ৮, ২০১৩) ইতৈশিং অমনা সন্ধ্যা য়াচঙবা মতমদা হায়রম্বনি৷ (Haobijam Chanu Prema, February 8, 2013) Iteising amana sandhya yachangba matamda hairambani.Synonymsইভনীংনুংদাংৱাইনুমিদাংৱাইরমনুমীৎ তাবানুমীৎ য়াচঙবায়াচঙবা 1য়ূমচঙবা 2সন্ধ্যাসন্ধ্যাৱাইরম
সমুদ্রsamudra0sə.mú.drəCV.CV.CCVn1Compare withতুরেলপাৎপূখ্রী2ফিগরেতিভমচা পোকপা জিবগি অমোমদা য়াওবা, মচা পোকপদা চঙবা হকচাংগি মপান্দা পানবা কায়াৎfigurativeMacha pokpa jibagi amomda yaoba, macha pokpada changba hakchanggi mapanda panba kayatfigurativeThe external organ of generation in the female(ৱাচেৎলোন) নুপীগী মথুবু সমুদ্র কৌই৷(Wachetlon) Nupigi mathubu samudra koui.Synonymsথূ 1Anat
সাকোলsakolphon. var. ofশগোলn
সাক্ষিsakhi0sá.kʰìCV.CVSans.साक्षीwitnessBan.সাক্ষীwitnesssp. var.সাখীsá.kʰìnফোঙদোকখিবা ৱাফম অমা শৌগৎপা, চুম্মী ঊৎপা করিগুম্বা অমা; করিগুম্বা অমগি অসেংবা অদু মসিনি হায়বা মতীক চানা ঊৎপা ঙম্বা নত্রগা ঊৎপদা মতেং পাংবা নত্রগা থাজহনবা ঙম্বা নত্রগা থাজহনবদা মতেং ওইবা পোৎPhongdokkhiba wapham ama sougatpa, chummi utpa karigumba ama; karigumba amagi asengba adu masini haiba matik chana utpa ngamba natraga utpada mateng pangba natraga thajahanba ngamba natraga thajahanbada mateng oiba potSomething that proves a statement; evidence sufficient or contributing to establish a fact or produce belief in the certainty of somethingevidence; proof(খেলচন্দ্র নিংথৌখোংজম, ১৯৬৮: চায়নরোল) ঐনা মাই মৈচীন ওল্লবদি তিমেন ননুংচঙনা সাক্ষী ৱাচুমসুনো ...৷(Khelchandra Ningthoukhongjam, 1968: Chainarol) Eina mai meiching ollabadi timen nanungchangna sakshi wachumsuno ...(চৈথারোল কুম্বাবা) শক ১৭২৩ ... পোয়নুগী ... ২৩নি নিংথৌকাবদা য়াম্বেম লাইবা থাংজম কোইরেং ২মানা নিংথৌশেমগে তৌই হায়দুনা হংনববু কোইরেংনা তৌএ হায়এ৷ লাইবনা তৌদে হায়এ৷ ২মাবু সাক্ষি তৌহল্লে৷
সাখীsakhisá.kʰìSans.साक्षीwitnessBan.সাক্ষীsp. var. ofসাক্ষিnফোঙদোকখিবা ৱাফম অমা শৌগৎপা, চুম্মী ঊৎপা করিগুম্বা অমা; করিগুম্বা অমগি অসেংবা অদু মসিনি হায়বা মতীক চানা ঊৎপা ঙম্বা নত্রগা ঊৎপদা মতেং পাংবা নত্রগা থাজহনবা ঙম্বা নত্রগা থাজহনবদা মতেং ওইবা পোৎSomething that proves a statement; evidence sufficient or contributing to establish a fact or produce belief in the certainty of somethingPhongdokkhiba wapham ama sougatpa, chummi utpa karigumba ama; karigumba amagi asengba adu masini haiba matik chana utpa ngamba natraga utpada mateng pangba natraga thajahanba ngamba natraga thajahanbada mateng oiba pot(খেলচন্দ্র নিংথৌখোংজম, ১৯৬৮: চায়নরোল) ঐনা মাই মৈচীন ওল্লবদি তিমেন ননুংচঙনা সাক্ষী ৱাচুমসুনো ...৷(Khelchandra Ningthoukhongjam, 1968: Chainarol) Eina mai meiching ollabadi timen nanungchangna sakshi wachumsuno ...(হমচন্দ্র চনম, ২০০৬: চায়নরোল) অয়না মাইমায় চীনঅোনলাপাতী ৷৷ তিমেল নানুংচঙনা ৷৷ সাখী ৱাচুমসুনো ৷৷(Hemchandra Chanam, 2006: Chainarol) Aina (eina) maimai chinonlapati timel nanungchangna sakhi wachumsuno.(হমচন্দ্র চনম, ২০০৬: চায়নরোল) অয়না মাইময় চীনঅোয়লাপাতী ৷৷ তিমেল তা ঙাঙতমপাপু ৷৷ খামপী ময়তা হিকনা ৷৷ সাখী ৱাচুনাঅো ৷৷(Hemchandra Chanam, 2006: Chainarol) Aina (eina) maimai (maimei) chinoilapati timel ta ngangtampapu khampi maita (meita) hikna sakhi wachumnao.
সাচা লালচাsacha lalcha0sà.cà lál.càCV.CV CVC.CVnশীজিন্নদ্রেশা-লানSijinnadreSa-lanObsoleteWarefarefight; warfare(হেমচন্দ্র চনম, ২০০৬: চায়নরোল) লয়রক কোলসাং ৱাপু কোইচাপানে নঙতী ৷৷ সাচা লালচা য়াঙপাপু নৎতাপানে ৷৷(Hemchandra Chanam, 2006: Chainarol) Leirak kolsang wapu koichapane nangti. Sacha lalcha yangpapu nattapane.
সানতেংপাsantengba0sàn.teŋ.pəCVC.CVC.CVviঈরুজবাIrujabaTo bathebathe(হেমচন্দ্র চনম, ২০০৬: চায়নরোল) লাইচা সানতেংপাতা ৷৷ থৌতুনুঙনা সামু মাখোঙ নললময় (নললময়ে?) ৷৷ (Hemchandra Chanam, 2006: Chainarol) Laicha santengpata thoutunungna samu makhong nallamye.
সারোংsarong0n(ফম্বাল লোন) ফিসেৎতি ফিঙাং ফৈচোম ফিমু খাৱোন মাইমু তোমসোন ফৈচা রেংখাঙ, খৌচোন ফুরিৎ, য়াইরোং ফনেক, সারোং নমথাং অসিনে৷(Phambal Lon) Phisetti phingang pheichom phimu khawon maimu tomson pheicha rengkhang, khouchon phurit, yairong phanek, sarong namthang asine.
সিংখনফিsingkhanphi0n(অশোক কুমার এল, ২০১৪, ২০১৬) নুপীশিংনা শেৎন ইন্নরম্বা ফিশিংদি মুঙফি, চিনফি, লাইফি ৱানা কাতংফি, লাইফি তোংকাপ ফি, শরোং ফি, লংতোম ফি, য়াইরোং ফি, চামি ফি, তোংকাপ ফি, হৈকোয় ফি, সিংখন ফি, লাইয়েক ফি, পুরুম ফি, ফাকং ফি, তরাউ ফি, ফিমু য়েকপা ফি, থাখং ফি, ফারৌ ফি ফিঙাং শঙমু লাংসু ফি, থাংলি, চৈরৈ নিংথৌ ফি, অসিনচিংবা৷(Ashok Kumar L, 2014, 2016) Nupisingna setna innaramba phisingdi mungphi, chinphi, laiphi wana katangphi, laiphi tongkap phi, sarong phi, langtom phi, yairong phi, chami phi, tongkap phi, heikoi phi, singkhan phi, laiyek phi, Purum phi, phakang phi, Tarao phi, phimu yekpa phi, thakhang phi, pharou phi phingang sangmu langsu phi, thangli, cheirei ningthou phi, asinachingba.


c: text/html

text:
হকশেল অমসুং য়াইফ-য়ুম্বাল মন্ত্রালয়
দা. ভার্তী প্রবিন পৱারনা “আজাদী কা অমৃত মহোতসব”কী মখাদা ঐচ.আই.ভি./এদস অমসুং তি.বি.দা এৱ্যেরনেস কেম্পেনশিংগী ফেজ II হৌদোকখ্রে
ন্যু ইন্দিয়া@৭৫না মহৈরোয়শিং, ইনখৎলক্লিবশিং, নহাশিং অমসুং অতোপ্পা স্তেকহোল্দরশিংনা লৈবাক অসিগী ইন্তরেস্ততা পুন্না থবক পাইখৎমিন্ননবা রাজ্যশিংগী প্লেৎফোর্ম অমা পীরি: দা. ভার্তী প্রবিন পৱার
“নেস্নেল এদস কন্ত্রোল প্রোগ্রাম অমসুং নেস্নেল তি.বি. ইলিমিনেসন প্রোগ্রাম্না ভারতকী হকশেলগী ইন্দিকেতরশিং ফগৎহনবদা য়াম্না মরুওইবা থৌদাং অমা লৌখি”
ফেজ-Iগী মখাদা পাংথোকখিবা এৱ্যেরনেসকী থবক থৌরম কয়ামরুম উৎলিবা ই-বুকলেৎ ফোঙখ্রে
Posted On:
12 OCT 2021 2:37PM by PIB Imphal
হকশেল অমসুং য়াইফ-য়ুম্বাল মন্ত্রালয়গী রাজ্য মন্ত্রী দা. ভার্তী প্রবিন পৱারনা ঙসি আজাদী কা অমৃত মহোতসবকী মখাদা ঐচ.আই.ভি./এদস অমসুং তি.বি.দা এৱ্যেরনেস কেম্পেনশিংগী ফেজ II হৌদোকখ্রে। মহাক্না লৈবাক অসিগী মহৈ কয়াগসু ভর্চ্যুএল ওইনা ৱারী-ৱাতাই শান্নখি অমসুং ভারতনা নিংখা-তম্বগী চহি ৭৫ শুবগী পালন তৌবগা লোয়ননা লৈবাক অসি শেমগৎপদা মখোয়না শরুক য়ানবা পুক্নিং থৌগৎখি।
কেম্পেন অসি হৌদোকপদা মহাক্না হরাউবা ফোঙদোক্লদুনা মহাক্না হায় “ন্যু ইন্দিয়া@৭৫না মহৈরোয়শিং, ইনখৎলক্লিবশিং, নহাশিং অমসুং অতোপ্পা স্তেকহল্দরশিংনা লৈবাক অসিগী ইন্তরেস্ততা পুন্না থবক পাইখৎমিন্ননবা রাজ্যশিংগী প্লেৎফোর্ম অমা পীরি। ফেজ I হৌদোকখিবগী তুং ওইননা ঐচ.আই.ভি./এদস, তি.বি.গী এৱ্যেরনেস পীনবা চয়োল কয়া চংনা, লাই য়েকপা, খুদক্কী ওইবা দিবেত অমসুং মাস্ক শেম্বনা চিংবা থবক থৌরমশিং পাংথোকখিবা অমসুং রাজ্য খুদিংমক্কী স্কুল ২৫ অমসুং কোলেজ ২৫দা ব্লদ দোনেসন পাংথোকখিবা অসিদা ঐহাক্না নুংঙাইবা ফাওই।”
ওগস্ত ১২দা পাংথোকপা ইন্তরনেস্নেল য়ুথ দে থৌরমদা ঐচ.আই.ভি., তি.বি. অমসুং ব্লদ দোনেসন তৌনবা পুক্নিং থৌগৎপগী এৱ্যেরনেস কেম্পেনশিংগী ফেজ I মায় পাক্না হৌদোকখিবদা দা. ভার্তী প্রবিন পৱারনা নেস্নেল এদস কন্ত্রোল ওর্গনাইজেসন (নাকো)বু থাগৎপা ফোঙদোকখ্রে। কোবিদ-১৯ লাইচৎকী মনুংদা লৈবাক শিনবা থুংবদা লৈরিবা নহা কয়ামরুমদা য়ৌশিনবা ঙমখিবা নাকোগী থবক থৌরমশিংবুসু মহাক্না থাগৎপা ফোঙদোকখি। ফেজ-Iগী মখাদা পাংথোকখিবা এৱ্যেরনেস কয়ামরুম উৎনবা নাকোনা শেমগৎপা ই-বুকলেৎ অমসু থৌরম অসিদা ফোঙখি। মসিগী বুকলেৎ অসিনা লাক্কদবা থবক থৌরমশিংদা লৈবাক পুম্বদা লৈরিবা অহেনবা মহৈরোয়শিং কন্নেক্ত তৌনবা গাইদ অমা ওইনা মথৌ তৌগনি।
লৈবাক পুম্বদা লৈরিবা মহৈরোয়শিংগা ভর্চ্যুএল ওইনা ৱারী ৱাতাই শারদুনা মহাক্না হায় “সবকা সাথ, সবকা বিকাস, সবকা বিস্বাস অমসুং সবকা প্রেয়াস” অসি ঐখোয়গী লৈবাক অসিবু শক্তি লৈবা লৈবাক অমা ওইহনবদা য়াম্না মরুওই হায়না চেৎনা থাজবা থম্মি। অদোমগী কন্ত্রিব্যুসন অদু ঐখোয়গী ইচং থৌরবা প্রধান মন্ত্রী শ্রী নরেন্দ্র মোদীজীনা মংজবা মীপান তাংদবা ভারত অত্মানির্ভর ভারতকী খ্বাইদগী মরুওইবনি। ঐখোয়গী ইকাই খুম্নরবা প্রধান মন্ত্রীনা চুম্না হায়বীখি মদুদি “লৈবাক অসিগী মফম কয়াদগী নহাশিংনা শান্ন-খোৎনবা, রোবোতিক্স, মেচিন-লর্নিংনচিংবা লম কয়াদা লৈবাক অসিগী মীংচৎ পুরক্লি অমসুং মালেম পুম্বদা থাদোকপা ঙমগদবা পোত্থোক কয়ামরুমদসু থবক পাইখৎলি”।
নহাশিংবু সোসিএল দিবেলপমেন্ত ইসুশিংদা পার্তনর অমসুং লুচিংবশিং ওইনা মপুং ফানা শিজিন্নরবা মতুংদা হকশেলগী পান্দমশিং অসি ফংগনি হায়বা মহাক্কী অচেৎপা থাজবা অদু ফোঙদোক্লদুনা মহাক্না হায় “নহাশিংবু কম্ম্যুনিতী ভোলুন্তিয়র্স ওইনা শিজিন্নবা অসিনা ঐচ.আই.ভি./এদস, ত্যুবরক্যুলোসিস, ব্লদ দোনেসন, স্তিগমা অমসুং হন্থনা য়েংবগী মতাংদা এৱ্যেরনেস পীবদা মতম কুইনা চৎকনি”। লাইফ এক্সপেক্তেন্সী, ইনফেন্ত মোর্তেলিতী রেত (আই.এম.আর.), মেতর্নেল মোর্তেলিতী রেত (এম.এম.আর.)নচিংবা হকশেলগী ইন্দিকেতর খুদিংমক্তা ভারতনা অঙকপা ফংনা ফগৎলক্লিবা অদু পল্লদুনা মহাক্না হায় নেস্নেল এদস কন্ত্রোল প্রোগ্রাম অমসুং নেস্নেল তি.বি. ইলিমিনেসন প্রোগ্রামগুম্বা নেস্নেল প্রোগ্রামশিংনা ভারতকী হকশেলগী ইন্দিকেতরশিং ফগৎহনবদা য়াম্না মরুওইবা থৌদাং অমা লৌখি।
হেল্থ সেক্রেতরী শ্রী রাজেশ ভুশন, এদিস্নেল দিরেক্তর কুমারী আর্তী অহুজা, এদিস্নেল সেক্রেতরী এম.ও.ঐচ.এফদবল্যু. অমসুং দিরেক্তর জেনরেল, নাকো, শ্রী আলোক সক্সেনা, দিরেক্তর নাকো, কুমারী নিধী কেসর্ৱানী, দিপুতী দিরেক্তর জেনরেল নাকো দা. অনুপ কুমার পুরি অমসুং মন্ত্রালয়গী অতোপ্পা মকোকথোংবা ওফিসিএলশিংনা থৌরম অদুদা শরুক য়াখি।
থৌরম অদুগী মনুংদা উৎখিবা ফিল্ম অদুগী লিঙ্ক:
“য়ুথ আর চেম্পিয়ন্স ওফ চেঞ্জ”: https://www.youtube.com/watch?v=MUWe7wj7ufE
*****
(Release ID: 1763376)
Visitor Counter : 116

robotstxt: allowed

filter: keep


text:
পেত্রোলিয়ম অমসুং নেচরেল গ্যাস মন্ত্রালয়
শ্রী ধর্মেন্দ্রা প্রধান্না ওরিশাগী পারাদিপতা প্রদক্ত এপ্লিকেসন অমসুং দেবেলপমেন্ত সেন্তর শঙ্গাখ্রে; মসি আত্মানির্ভর ওরিশাগী ওইনা মরু ওইবা খোংথাং অমনি
Posted On:
25 JUN 2020 2:00PM by PIB Imphal
পেত্রোলিয়ম অমসুং নেচরেল গ্যাসকী মন্ত্রী শ্রী ধর্মেন্দ্রা প্রধাননা ওরিশাগী চীফ মনিস্তর শ্রী নবিন পাতনায়ক্কা লোয়ননা ভিদিও কনফরেন্সকী খুত্থাংদা পারাদিপতা ইন্দিয়ন ওইলনা লীংখৎখিবা প্রদক্ত এপ্লিকেসন অমসুং দেবেলপমেন্ত সেন্তর (পি.এ.দি.সি.) অমা ঙসি শঙ্গাখ্রে।
ইন্দিয়ন ওইলনা মখোয়গী রিফাইনরী অমসুং পেত্রোকেমিকেলস কমপ্লেক্সকা থংননা পারাদিপদা কেপেক্স লুপা কোতি ৪৩কী পি.এ.দি.সি. লীংখৎখ্রে। পি.এ.দি.সি.দা লেবোরেতোরী ৪ লৈ মমিং ওইনা পল্লবদা পোলিমর প্রোসেসিং লেব, এনালাইতিকেল তেস্তিং লেব, কেমিকেল এনালাইসিস লেব অঞসুং করেক্তরাইজেসন লেব অসিনি। কস্তমরশিং অমসুং অনৌবা ইনবেস্তরশিংগী অপাম্বা ফঙহন্ননবা তেক্নিকেল সেন্তর অসিদা খ্বাইদগী নৌবা সোফিস্তিকেতেদ পোলিমর তেস্তিং অমসুং প্রোসেস তৌনবা খুৎশু খুৎলাই লৈরে। পি.এ.দি.সি., পারাদিপ অসি ভারত সরকারগী সাইন্স অমসুং তেক্নোলোজি মন্ত্রালয়গী দিপার্তমেন্ত ওফ সাইন্তিফিক এন্দ ইন্দস্ত্রিএল রিসর্চ (দি.এস.আই.আর.)না শকখঙলবা রিসর্চ সেন্তর অমা ওইরে।
ওরিশাগী অমসুং অকোয়বদা লৈরিবা প্লাস্তিকগী লমগী অনৌবা ওন্তপ্রেনোর থোকহল্লকনবা পি.এ.দি.সি.না ইনক্যুবেসন সেন্তর অমা ওইরগনি। মোলদ তৌরবা ফর্নিচর, হাউসৱের, সিমেন্ত, ফর্তিলাইজর হাপনবা অরোনবা খাউ, অঙাংগী দাইপর, পর্সনেল প্রোতেক্তিব সুৎ, মাস্ক অসিনচিংবা হেল্থকেয়র এপ্লিকেসনশিং অসিগুম্বা পোলিমরগী ফিনিস তৌরবা পোৎশিংগী প্রদক্ত অমসুং এপ্লিকেসন দিবেলপমেন্তদা সেন্তর অসিনা কস্তমরশিং অমসুং ইনবেস্তরশিংদা মতেং পাংগনি। পারাদিপ প্লাস্তিক পার্ক্কী ইনবেস্তরশিং অমসুং বালাসোর অমসুং খুর্দাগুম্বা অতোপ্পা ক্লস্তরশিংগী তেস্ত তৌবা অমসুং দিবেলপমেন্তগী থবক থৌরমশিং সেন্তর অসিনা তৌগনি। প্লান্ত সেত-অপ তৌবা, মেছিনগী অমসুং পোৎচাক খনবগী থবক থৌরমশিং অসি খুৎ পাইদুনা তাকপী তম্বীবা য়াওনা তুংগী আশা লৈরিবা অমসুং অনৌবা ইনবেস্তরশিংদা মথৌ তাবা প্রদক্ত অমসুং প্রোসেস ত্রেনিং অদু সেন্তর অসিনা পীরগনি। পি.এ.দি.সি.না ক্বালিতী লৈনা, কমপ্লেন্ত তাবিবা, কস্তমর সপ্পোর্ত, বেন্সমার্কিং স্তদিস, অনৌবা অমসুং মতিক চাবা গ্রেদ দেবেলপমেন্ত অমসুং এপ্লিকেসন দেবেলপমেন্তগী থবক থৌরমশিং পীরগনি।
থৌরম অসিদা ৱা ঙাংলদুনা, শ্রী প্রধাননা হায়, “ইকাইখুম্নরিবা প্রধান মন্ত্রীগী নোংচুপ থংবা ভারতনা লৈবাক অসি ফগৎহনবদা থৌদাং লৌশি হায়বা মিসন পুরভোদয়াগী ৱাখল্লোন অসিনা থৌনা হাপলদুনা, কেন্দ্র অমসুং ওরিশা সরকারনা ওরিশা ফগৎহন্ননবা পুন্না হোৎনরি। পেত্রোকেমিকেলশিং, স্তীল, মাইনস অমসুং কোইলা, এলুমিনিয়ম, তুরিজম, তেক্সতাইল, এগ্রি ওন্তপ্রনোরশিপ অসিদা স্তেৎ অসিনা তৌবা ঙমগদবা কয়া লৈরি। সেক্তর কয়াদা ভারত সরকারনা ওরিশাগী ওন্তপ্রনোরশিপ হেনগৎহন্ননবা হোৎনরি মসিনা থবক মশিং কয়া পীবা ঙমলগনি।”
“ঙসি শঙ্গারিবা মালেমগী থাক্তা খুদোংচাবা ফংহনগদৌরিবা অসিনা রো মেতরিএলশিং ফংহনগনি, পেত্রোকেমিকেলস সেক্তরদা ওন্ত্রপ্রনোরশিং খুদোংচাবা ফংহনগনি অমসুং প্রোস্পেক্তিব অমসুং বদ্দিং ইনবেস্তরশিংদা ত্রেনিং পীগনি। মসিগী সেন্তর-ওফ-এক্সিলেন্স অসিনা তোঙান তোঙানবা অনৌবা থবকশিং পীবদা মতেং পাংগনি অমসুং ওরিয়া নহাশিংদা মশানা মশাবু থবক পীবগী খুদোংচাবশিং পীগনি অমসুং নুপী অমসুং থবক কন্না শুবা শিন্মীশিংদা মতেং পাংগনি অমসুং মখা তানা স্তেৎকী রিভিন্যু অমসুং শেন্মীৎলোন ফগৎহল্লগনি। মসি ওরিশাগী চাওখৎ থৌরাংদা অচৌবা মায় পাকপা অমনি অমসুং আত্মনির্ভরোরিশা অমা শেম্বদা মতেং পাংলগনি অমসুং মখা তারকপদা আত্মনির্ভর ভারততা অমগী অপুনবা মীৎয়েংদা মতেং পাংলগনি”।
ওরিশাগী মুখ্য মন্ত্রী শ্রী নবীন পতনাইক্না শঙ্গাবা অদুদা হরাওবা ফোঙদোক্লদুনা হায় “ মসিগী সেন্তর অসিনা অনৌবা পোৎশকশিং পুথোকপদা অমসুং ইনোবেতিব এপ্লিকেসনশিং মরুওইবা থৌদাং অমা লৌবা খক্তা নত্তনা মসিনা প্লাস্তিক অমসুং পোলিমরশিংগী সেক্তরশিংদা মেন্যুফেকচরিং য়ুনিৎশিং লিংখৎপদসু মতেং পাংগনি”। মহাক্না হায় স্তেৎ অসিদা প্লাস্তিক অমসুং পোলিমর ইন্দস্ত্রী চাওখৎহনবদা আই.ও.সি.এল.না লুচিংবা অমগুম মথৌ তৌরি অমসুং অনৌবা সেন্তর অসিনা মখাতানা মফম অসিদা ইনোবেসন অমসুং ওন্ত্রপ্রনোর্শিপতা মখাতানা মতেং পাংগনি।
লিঙ্ক অসিদা য়েংবীয়ু: ..\Downloads\WhatsApp Video 2020-06-25 at 13.14.02.mp4
পি.এন.জি.গী মন্ত্রালয়গী সেক্রেতরী শ্রী তরুন কাপুর অমসুং চিয়র্মেন আই.ও.সি.এল. শ্রী সনজীব সিংহসু থৌরম অদুদা ৱা ঙাংখি। ওরিশা সরকার, এম/পি.এন.জি. অমসুং আই.ও.সি.এল.গী ওফিসরশিং ভর্চুএল থৌরম অদুদা শরুক য়াখি।
*****
(Release ID: 1634274)
Visitor Counter : 83


text:
প্রধানমন্ত্রীগী লোইশঙ
প্রধান মন্ত্রীনা ওগস্তকী তাং ২দা দিজিতেল পেমেন্ত সোলুসন ই-রুপি লোঞ্চ তৌরগনি
Posted On:
31 JUL 2021 8:23PM by PIB Imphal
২০২১গী ওগস্তকী তাং ২দা, প্রধান মন্ত্রী, শ্রী নরেন্দ্র মোদীনা ভিদিও কনফরেন্সিংগী খুৎথাংদা পর্সন অমসুং পর্পোস স্পেসিফিক দিজিতেল পেমেন্ত সোলুসন অমা ওইরিবা ই-রুপি লোঞ্চ তৌরগনি৷
প্রধান মন্ত্রীনা দিজিতেল ইনিসিয়েতিবশিং মতম পুম্নমক্তা সপোর্ত তৌই৷ চহিশিং অসিদা সরকার অমসুং বেনিফিসরীগী মরক্তা লিমিতেদ তচ পোইন্তশিং থমদুনা তার্গেতেদ অমসুং লিক-প্রুফ মেন্নর অমদা কান্নবশিং অসি বেনিফিসিরীশিং অসিদা য়ৌহন্নবা তোঙান তোঙানবা প্রোগ্রামশিং লোঞ্চ তৌখ্রে৷ ইলেক্ত্রোনিক বৌচরগী ৱাখল্লোন অসিনা গুদ গভর্নেন্সকী বিজন অসি মাংলোমদা পুখৎলি৷
ই-রুপিগী মরমদা
ই-রুপি অসি দিজিতেল পেমেন্তগী কেসলেস অমসুং কন্তেক্তলেস ইন্সত্রুমেন্ত অমনি৷ মসি বেনিফিসরীশিংগী মোবাইলদা দেলিবর তৌরিবা ক্বু.আর. কোদ নত্রগা এস.এম.এস. স্ত্রিং-বেজ ই-বৌচর অমনি৷ মসিগী য়াম্না লাইরবা ৱান-তাইম পেমেন্ত মেকানিজম শিজিন্নরিবা মীওইশিংনা সর্ভিস প্রোবাইদরদা কার্দ অমা, দিজিতেল পেমেন্ত এপ নত্রগা ইন্তরনেত বেঙ্কিং এসেস তৌদনা কোদ রিদীম তৌবা য়ারগনি৷ মসিনা নেস্নেল পেমেন্তস কোর্পোরেসন ওফ ইন্দিয়ানা মহাক্কী য়ু.পি.আই. প্লেতফোর্মদা দিপার্তমেন্ত ওফ ফাইনান্সিয়েল সর্ভিসেস, হকশেল অমসুং য়াইফ য়ুম্বাল মন্ত্রালয় অমসুং নেস্নেল হেল্থ ওথোরিতীগা খুৎশম্নদুনা শেমগৎখিবনি৷
ই-রুপিনা ফিজিকেল ইন্তরফেস অমতা লৈতনা দিজিতেল মেন্নর অমদা সর্ভিসেসকী স্পোন্সরশিং অসি বেনিফিসরীশিং অমসুং সর্ভিস প্রোবাইদরশিংগা কন্নেক্ত তৌই৷ ত্রান্সেক্সন অদু নিংথিনা মপুং ফারবা মতম খক্তদা মসিনা সর্ভিস পোর্বাইদরদা পেমেন্ত থিবা য়াহল্লি৷ মহৌশানা প্রি-পেদ ওইবনা, মসিনা ইন্তরমেদিয়রী অমতা লৈতনা সর্ভিস প্রোবাইদরদা পেমেন্ত মতম চানা থিহল্লি৷
ৱেলফেয়র সর্ভিসেসকী লিক-প্রুফ দেলিভরী অমা ওইহন্নবা হোৎনবদা মসিনা অওনবা ইনিসিয়েতিব অমা ওইরগনি হায়না থাজনরি৷ মসি মমা অমসুং মচাশিংগী য়াইফননবগী লৈরিবা স্কিমশিং, তি.বি. মুথৎপগী প্রোগ্রামশিং, দ্রগশিং অমসুং দাইয়েগ্নোস্তিক স্কিমশিং খুদম ওইনা অয়ুশমান ভারত প্রধান মন্ত্রী জন অরোগ্য য়োজনা, ফর্তিলাইজর সবসিদিশিংগী মখাদা দ্রগশিং অমসুং ন্যুত্রিস্নেল সপোর্ত পীনবগী লৈরিবা স্কিমশিংগী মখাদা সর্ভিস দেলিভর তৌবা মতমদসু শিজিন্নবা য়াগনি৷ প্রাইভেৎ সেক্তরনফাওবা মখোয়গী এমপ্লোইয়ী ৱেলফেয়র অমসুং কোর্পোরেত সোসিএল রেস্পোন্সিবিলতী প্রোগ্রামশিংগী শরুক ওইনা মসিগী দিজিতেল বৌচরশিংগী কান্নবা অসি লৌবা য়াগনি৷
*****
(Release ID: 1741162)
Visitor Counter : 107
Read this release in:
Assamese
,
English
,
Urdu
,
Hindi
,
Marathi
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা মে ১৩দা মধ্য প্রদেশ স্তার্ত-অপ কনক্লেব মনুংদা মধ্য প্রদেশ স্তার্ত-অপ পোলিসী হৌদোক্লগনি
Posted On:
12 MAY 2022 12:34PM by PIB Imphal
প্রধান মন্ত্রী, শ্রী নরেন্দ্র মোদীনা ইন্দোরদা পাংথোক্লিবা মধ্য প্রদেশ স্তার্ত-অপ কনক্লেব অসিগী মনুংদা মে ১৩, ২০২২গী নুংথিলগী পুং ৭ তাবা মতমদা ভিদিও কনফরেন্সিংগী খুত্থাংদা মধ্য প্রদেশ স্তার্ত-অপ পোলিসী হৌদোকপগা লোয়ননা স্তার্ত-অপ খুন্নাই অসিগী মফমদা মশাগী ৱারোলসু থমগনি। মহাক্না মধ্য প্রদেশ স্তার্ত-অপ পোর্তেলসু লোঞ্চ তৌগনি অমসুং মসিনা স্তার্ত-অপ ইকোসীস্তেম্বু হেন্না তেংবাংবা অমসুং খুমাং চাউশিলহনগনি।
মধ্য প্রদেশ স্তার্ত-অপ কনক্লেব অসিদা সরকারগী মাইকৈদা লৈরিবা পোলিসী শেম্বশিং, প্রাইভেত সেক্তর, ইন্নোভেতর, ওন্তোপ্রিনর, একাদমিসিয়ন, ইনভেস্তর, মেন্তর অমসুং অতোপ্পা স্তেকহোলদর কয়া য়াওনা স্তার্ত-অপ ইকোসীস্তেমগী তোঙানবা য়ুম্বী কয়ানা শরুক য়াগনি। মসিদা স্পীদ মেন্তরিং সেসনগুম্বা মহৈগী ইন্সতিত্যুসনগী মকোক ওইবা মীওইগা স্তার্ত-অপকী মীওইগা ৱারী শাবগী থৌওং; পোলিসী শেম্বা মীওইশিংনা লমজিংদুনা স্তার্ত-অপ অমা করম্না হৌদোক্কনি হায়বগী সেসন; ওন্তোপ্রিনরশিংনা ফন্দিংগী তোঙানবা থৌওং কয়াগী মতাংদা তমজবা য়াবা ফন্দিং সেসন; স্তার্ত-অপশিংনা ইনভেস্তরশিংগা খুৎশম্নবগী খুদোংচাবা ফংদুনা ফন্দিং ফংনবগীদমক্তা মখোয়গী ৱাখল্লোন ফোংদোকপগী পিৎচিং সেসন; অমসুং মসিদা শরুক য়ারিবশিংনা ব্রান্দ ভেল্যুগী মতাংদা খঙবা ঙম্বা অমসুং রাজ্য অসিদা স্তার্ত-অপ ইকোসীস্তেম্বু খুমাং চাউশিলহনবগী মতাংদা নৈনগদবা ইকোসীস্তেম সপ্পোর্ত সেসনগুম্বা মখল কয়াগী সেসনসু পাংথোক্কনি। অনৌবা চৎনবী অমসুং ইন্নোভেসন কয়া উৎপা স্তার্ত-অপ এক্সপো অমসু মফমসিদা পাংথোক্কনি।
*******
(Release ID: 1824715)
Visitor Counter : 48
Read this release in:
Malayalam
,
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
পুৱারী
বিষ্ণুপুর সি অহানব্দা লমমাংদোং (হৌজিক্কী লমাংদোং) হায়না কৌনরম্মী ১৪৬৭ A. D. দা কিয়াম্বনা নিংথৌ হেক ওইবগা কবো তমপাক্কী শরুক অমা অইরিবা শান লৈবাক্কী কিয়াং জয় তৌরম্মী। কিয়াং জয় তৌখি হায়বগীদমক মাগী মমীং কিয়াম্বা (কিয়াংবু ঙম্বা) হায়না খঙনখিরম্মী। কিয়াম্বগী মতমদা মৈতৈশিং অমসুং পোংশিংগী মরক্তা মতম চুপ্পদা অফবা মরী লৈরম্মী। মাগী মতমদা কিয়াম্বা অমসুং পোংগী নিংথৌ খে-খোম্বা অনিগী মরক্তসু অফবা মরী লৈরম্মী। অসুম্না ইয়ুমলোন্নবা লৈপাকশিংগা অফবা মরী থম্বা ঙম্বসি তশেংনমক কিয়াম্বা নিংথৌগী অফবা ফোরেন পোলিসি নি।
কিয়াম্বা নিংথৌনা কিয়াংবু লৌশিনবা পাম্লম্মী মরম অদুনা মহাক্কী লৈঙাক্কী শরুক তংখাই হেঞ্জিল্লকপা অদুবাইদা মহাকনা পোংগী নিংথৌ খে- খোম্বাগা লোয়ননা কিয়াংদা লান্দারম্মী। লান ঙম্লব্দা লৌশিল্লবা লমশিংদু নিংথৌ অনিগী মরক্তা ইয়েন্নরম্মী। মখোয় অনি সনাগী পুখমদা চাক চামিন্নরম্মী অমদি সনা পাত্রদা ঈশিং থকমিন্নরম্মী। মখোয়না মীনাই অমদি অখঙ-অহৈশিংসু ওন্থোক ওনশিন তৌনরম্মী। ঙসি ঐখোয়না চানরিবা পোং-হৈ (পুংদোন)অমদি পোং হবাই হাইনরিবা হৱাই মখল অসিসু পোং নিংথৌনা কিয়াম্বদা বিষ্ণু গী মুরতিগা লোয়ননা খুদোল তম্লক্খিবনি হায়নৈ কিয়াম্মবনা মাঙোন্দা পীরকখিবা বিষ্ণু গী মুরতিদু লম্মাংদোংদা থম্লম্মী। মসিগী মওংদগী বিষ্ণুগী লৈফমনি হায়বগীদমক লমমাংদোংবু বিষ্ণুপুর হায়বদি বিষ্ণুগী লৈফম হায়না খঙনরখি। মনিপুরদা বিষ্ণু পুজা তৌবগী থবকসি কিয়াম্বা নিংথৌগী হাকতক্তগীনি হায়না থাজনরি। মফমসিমক্তদনি নিংথৌ অমসুংব্রাহ্মন শিংনা ঈবুংঙো বিষ্ণুবু লাৎখিবা ব্রাহ্মন কয়াসু মনিপুরদা য়ুম হোংলকখি। কিয়াম্বা নিংথৌনা অসিগুম্বা অমবু থৌ পুহন্দুনা বিষ্ণুপুরদা বিষ্ণু চাং নাইনা লাতপা হৌরকখি মহাকনা বিষ্ণু গী লাইশং অমা চেকনা বিষ্ণুপুরদা শাখিরম্মী। হৌজিক্তি লাইশং অসি মিনিষ্ট্রি ওফ হর দি (আর্চিওলোজি ) গভর্নমেন্ট ওফ ইন্দিয়া না অরিবা পোৎশক ওইনা ঙাক শেন্দুনা থম্লে। লাইশং অসি অরিবা মতমগী খুদম চাংদম ওইনা ঙসিসু লৈরি। মতমদুগী লাইনিং অমদি বিষ্ণুপুরগী মীং অসিমক য়েংলুরগা পোং নিংথৌনা কিয়াম্বা নিংথৌদা পীরম্বা মুরতি অসিমক য়াম্না মরু ওই।
মখোয় অদুদিঃ-
- বিজয় গোবিন্দা (শগোলবন্দ ইম্ফালদা লৈবা)
- গোপীনাথ (নিংথৌখোংদা)
- নিত্যানন্দ (ইম্ফালদা)
- মদন মোহন (ইম্ফালদা)
- অনুপ্রভূ (ৱেস্ট বেংগল গী নবদ্ৱিপ)
- অবদৈত্য (হৌজিক বিষ্ণুপুরদা ইরাৎলিবা)
অতোপ্পা শিংথাহিংঙাই অইবা মরম অমগীদমক বিষ্ণুপুরসি পনব্দা মতিক চায়। নিংথৌ ভৈগ্যাচন্দ্রানা পানবা ইং কুমজা ১৭৮০দা শ্রী শ্রী গোবিন্দাজিগী মুরতি শাদুনা ইরাতখিবগী নুংঙাইরবা বারী অমসু লৈরি।বারী সিমসু হায়নৈ মদুদি নোংমা ভৈগ্যাচন্দ্রা মিংথৌগী মমংদা শ্রী শ্রী গোবিন্দাজি লাক্তুনা মাগী মুরতি শাদুনা ইরাৎনবা তাকপিরমখি। ভৈগ্যাচন্দ্রানা মবুংঙোগী য়াথং ইন্দুনা কাইনা চীঙদগী থৈবোঙ পাম্বী য়ান্দুনা গোবিন্দাজিগী মুরতি শাখিরম্মী। শ্রী শ্রী গোবিন্দাজিগী মুরতিগা লোয়ন্না অতোপ্পা মুরতি তরুকসু হায়রিবা থৈবোঙ পাম্বীসিদগী শারম্মী।
ঙসি বিষ্ণুপুর বিষ্ণু টেম্পল দা লাৎলিবা অপ্ত্যৈত্যাগী মুরতিসি ইং শোক ১৭৯৩দা শঙ্গাদুনা লাতপা হৌখি। মতমদুদগী হৌনা লাইফম কোয়বা অমাদি ভক্তা কয়ানা মফমসিদা লাকখিবনি।


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ ভেক্সিনেসন অপদেৎ - ৩৯৮শুবা নুমিৎ
ভারতকী অপুনবা ভেক্সিনেসন কবরেজ করোর ১৭৪.৫৯ লানখ্রে
ঙসি নুমিদাং পুং ৭ ফাওবগী মনুংদা ভেক্সিন দোজ লাখ ৩৩ হেন্না কাপথোকখ্রে
Posted On:
17 FEB 2022 7:57PM by PIB Imphal
ঙসি ভারতকী কোবিদ-১৯ ভেক্সিনেসন কবরেজ চাওরাক্না করোর ১৭৪.৫৯ (১,৭৪,৫৯,৬৪,৮৩৩) য়ৌখ্রে। ঙসি নুমিদাংগী পুং ৭ ফাওবদা,ভেক্সিন দোজ লাখ ৩৩ (৩৩,৬২,৮১৩) হেন্না কাপখ্রে৷ হৌজিক ফাওবদা কোবিদ ভেক্সিনেসনগী মশক খঙদোক্লবা বেনিফিসরীশিং (ঐচ.সি.দবল্যু.শিং, এফ.এল.দবল্যু.শিং অমসুং চহি ৬০গী মথক)কী প্রিকোসন দোজ করোর ১.৮৪ (১,৮৪,২৭,০৮৭) হেন্না কাপথোকখ্রে। নুমিদাং অথেংবদা নুমিৎ অসিগী ওইনা অরোইবা রিপোর্তশিং পীশিল্লকপদা নোংমগী ভেক্সিনেসন তেল্লী অসি হেনগৎলক্লবা য়াই হায়না পানরি৷
পোপুলেসন প্রাইয়োরিতী গ্রুপশিংদা বেজ তৌদুনা কাপখিবা ভেক্সিন দোজকী অপুনবা কভরেজ অদু মখাদা লৈরে:
পুলেসন প্রাইয়োরিতী গ্রুপশিংদা কাপখিবা ঙসিগী ভেক্সিনেসন এক্সর্সাইসতা ফংলিবা এচিবমেন্ত অদু মখাদা লৈরে:
লৈবাক অসিদা লৈরিবা খ্বাইদগী ফিভম শোক্নিংঙাই ওইরিবা মীওই কাংলুপশিংবু কোবিদ-১৯দগী ঙাকথোক্নবগী খুৎলাই অমা ওইনা শিজিন্নরিবা ভেক্সিনেসন এক্সর্সাইস অসি অৱাংবা থাক্তা চাং নাইনা লেপ্পা-লৈতনা য়েংশিল্লি৷
****
(Release ID: 1799143)
Visitor Counter : 58


text:
প্রধান মন্ত্রী শ্রী নরেন্দ্র মোদী অমসুং কম্বোদিয়াগী প্রধান মন্ত্রী ঐচ.ই. সমদেক অক্কা মোহ সেনা পদৈ তেকো হুন সেনগা ঙসি ভর্চুএল ওইবা মীফম অমা পাঙথোকখ্রে।
লুচিংবা অনিনা ত্রেদ অমসুং ইনভেস্তমেন্ত, হ্যুমেন রিসোর্স দিবেলপমেন্ত, দিফেন্স অমসুং সেক্যুরিতী, চাউখৎ-থৌরাংগী কোওপরেসন, কন্নেক্তিবিতী, পোস্ত-পেন্দেমিক ইকনোমিক রিকবরী অমসুং প্রজাশিংগী মরক্তা লৈনরিবা মরীশিংগী লমশিং অসিদা কোওপরেসন পীনবা য়াওনা বাইলেতরেলগী ওইবা অপুনবা হীরম কয়াদা খন্ন-নৈনখি। মখোয়না বাইলেতরেল কোওপরেসনগী খোঙজেল অসিদা অপেনবা ফোঙদোক্নখি।
পি.এম. হুন সেন্না ভারতকী লৈনরিবা কম্বোদিয়াগী মরীশিং মরু ওইবগী মতাংদা ফোঙদোকখি। প্রধান মন্ত্রী মোদীনসু ৱাখল্লোন অসি ফোঙদোকখি অমসুং ভারতকী এক্ত ইস্ত পোলিসীদা কম্বোদিয়াগী থৌদাং চাউই হায়খি। লুচিংবশিংনা মেকোং-গঙ্গা কোওপরেসন ফ্রেমৱার্ক্কী মখাদা পাইখৎলিবা কেপাসিতী বিল্দিং প্রোগ্রামশিং অমসুং ক্বিক ম্পেক্ত প্রোজেক্তশিং য়াওনা লৈবাক অনিগী মরক্তা পাইখৎলিবা মপাঙ্গল কনবা চাউখৎ-থৌরাংগী পার্তনরশিপ অসি য়েংশিনখি।
প্রধান মন্ত্রী মোদীনা লৈবাক অনিগী মরক্তা লৈনরিবা পুৱারী অমসুং সভ্যতাগী ওইবা মরীশিং অদু থমখি অমসুং লৈবাক অনিগী মরক্তা লৈনরিবা নাৎ অমসুং লোলগী ওইবা মরী তাক্লিবা কম্বোদিয়াদা লৈবা অঙ্কোর ৱাৎ অমসুং প্রিহ বিহের মন্দিরশিং শেমগৎপদা ভারতনা শরুক তমখিবদা মহাক্না নুংঙাইবা ফোঙদোকখি।
প্রধান মন্ত্রী হুন সেন্না ক্বাদ ভেক্সিন ইনিসিএতিবকী মখাদা কম্বোদিয়াদা ভারত্তা শাবা কোবিশিল্দ ভেক্সিন দোজ লাখ ৩.২৫ পীবিরকখিবগীদমক ভারতপু থাগৎপা ফোঙদোকখি।
লুচিংবা অনিনা চহি অসিদা পালন তৌরিবা ভারত অমসুং কম্বোদয়াগী মরক্তা দিপ্লোমেতিক ওইবা মরীশিং থমখিবগী চহি ৭০ শুরকপা অসিদা নুংঙাইবা ফোঙদোক্নখি।
নুংঙাইবা ফোঙদোকপা অসিগী শরুক ওইনা প্রধান মন্ত্রী মোদীনা কম্বোদিয়াগী নীংথৌ হিস মেজেস্তী অমসুং হর মেজেস্তী মহারানি ইমাবু মখোয়গী খুদোংচাবা মতমদা ভারত্তা লাক্নবা বর্তন তৌখি।
লুচিংবা অনিনা নাকল অনিমক্কী কান্নগদবা রিজনেল অমসুং গ্লোবেল ইস্যুশিংদা ৱাখল্লোনশিং ফোঙদোক্নখি।
প্রধান মন্ত্রী মোদীনা কম্বোদিয়ানা এ.এস.ই.এ.এন.গী চিয়রমেনশিপকী থৌদাং লৌবদা নুংঙাইবা ফোঙদোকখি অমসুং ভারতনা চিয়রমেনশিপ অসি মাইপাকহন্নবগীদমক ভারতনা কম্বোদিয়াদা মপুং ফানা তেংবাং পীগনি হায়না থাজবা পীখি।


text:
প্রধান মন্ত্রী, শ্রী নরেন্দ্র মোদীনা নই দিল্লীগী করিয়প্পা গ্রাউন্দদা জনুৱারী ২৮, ২০২২গী নুংথিলগী পুং ১২দা পাংথোক্কদবা নেস্নেল কেদেত কোর পি.এম. রেলীদা ৱা ঙাংগনি।
রেল্লী অসিনা চহি খুদিংগী জনুৱারী ২৮দা পাংথোকপা এন.সি.সি. রিপব্লিক দে কেম্প লোইশিনবগী থৌরম্নি। প্রধান মন্ত্রীনা থৌরম অসিদা গার্দ ওফ হোনর য়েংশিনগনি, এন.সি.সি. কন্তিঞ্জেন্তকী মার্চ পাস্তপু হঙ্গৎনা য়েংশিনগনি অমসুং এন.সি.সি. কেদেতশিংনা মখোয়গী আর্মীগী এক্সন, লৈবাক্তা শিত্তুনা চৎপা, মাইক্রোলাইত পাইবা, পেরাসেলিংদা হৈ শিংবা উৎপগা লোয়ননা মখোয়না পাংথোকপা কলচরেল প্রোগ্রাম কয়াসু মিৎয়েং তাগনি। খ্বাইদগী ফবা কেদেতনা প্রধান মন্ত্রীগী মাইকৈদগী মেদল অমসুং বেতন ফংগনি।


text:
খুরুমজরি,
কেন্দ্রগী মন্ত্রীমন্দলদা ঐহাক্কী খোংলোই পীয়ুশ গোয়ল জী, মনসুখ মান্দবিয়া জী, অশ্বিনী বৈশ্নব জী, সর্বনন্দ সোনোৱাল জী, পুরুশোত্তম রুপালা জী, জি কিশন রেদ্দী জী, পশুপতি কুমার পারস জী, জীতেন্দ্র সিংহ জী, সোম প্রকাশ জী, লৈবাক পুম্বদগী পুনবীরিবা স্তার্ত অপকী ওইবা শক্নাইরবশিং, ঐখোয়গী নহা ওইরিবা মরূপলোইশিং, অতোপ্পা শক্নাইরবশিং অমদি ইচিল-ইনাও অমসুং ইচল-ইচেশিং,
ঐখোয় পুম্নমক্না ভারতকী স্তার্ত-অপ্সকী মায় পাকপা অদু উরে অমদি স্তেকহোল্দর্স খরগী প্রজেন্তেসনসু উরে। ময়াম পুম্নমক থোইদোক হেন্দোকপা থবক তৌবীরি। ২০২২গী চহি অসি ভারতকী স্তার্ত অপ ইকোসিস্তেমগীদমক হেন্না নৌবা ওইথোকপশিং পুদুনা লাক্লি। নিং তম্বগী ৭৫শুবা চহি অসিদা স্তার্ত-অপ ইন্দিয়া ইন্নোভেসন চয়োলগী থৌরম অসি হেন্না মরু ওই। ভারতনা মশাগী নিং তম্বগী চহি ১০০ মপুং ফারকপদা চিং লেম্বা ভারত ওইহনবদা অদোমগী থৌদাং অদু য়াম্না চাওই।
লৈবাক্কী স্তার্ত-অপ্স পুম্নমকপু, নহা ওইরিবা ইনোভেতিব পুম্নমকপু হন্না-হন্না নুংঙাইবা ফোংদোকচরি, মখোয়না স্তার্ত-অপ্সকী মালেমদা ভারতকী ফিরালবু হেন্না অৱাংবা থাক্তা পুখৎলি। স্তার্ত-অপ্সকী কলচর অসি লৈবাক্কী মনুং হুঞ্জিনবা মফমশিংদা য়ৌহন্নবগীদমক জনুৱাগী ১৬পু হৌজিক নেস্নেল স্তার্ত অপ নুমিৎ হায়না পাংথোক্নবা ৱারেপসু লৌখ্রে।
মরূপশিং,
স্তার্ত-অপ ইন্দিয়া ইনোভেসন ৱীক, হৌখিবা চহিগী মায় পাকপশিং অদু সেলেব্রেৎ তৌনবসুনি অমদি তুংগী লালোংদা খন্ন-নৈননবসুনি। দিকেদ অসি ভারতকী তেকেদসু হায়নরি। দিকেদ অসিদা ইনোভেসন, ওন্ত্রেপ্রিনরশিপ অমসুং স্তার্ত-অপ ইকোসিস্তেমবু হেন্না চেৎশিলহন্নবগীদমক সরকারনা চাউনা অহোংবা পুরক্লিবা অসিগী মরুওইবা শক্লোন অহুম লৈরি –
অহানবদা, ওন্ত্রেপ্রিনরশিপ্পু, ইনোভেসনবু সরকারগী প্রোসেসশিংগী লাংদগী, ব্যুরিওক্রেতিক সিলোশিংদগী নান্থোকহনবা। অনিশুবদা, ইনোভেসনবু প্রমোৎ তৌনবগীদমক ইন্সতিত্যুস্নেল মেকানিজম শেমগৎপা। অমসুং অহুমশুবদা, নহা ওইরিবা ইনোভেতরশিং, নহা ওইরিবা ইন্তরপ্রাইজকী হেন্দহোল্দিংসু তৌবনি। স্তার্ত অপ ইন্দিয়া, স্তেন্দ অপ ইন্দিয়াগুম্বা প্রোগ্রাম অসি অসিগুম্বা হোৎনবশিংগী শরুকনি। এঞ্জল তেক্সকী সমস্যাশিংবু লোইশিনবা অমদি তেক্স ফাইলিংবু লাইথোকহনবা ওইগেরা, এক্সেস তু ক্রিদিৎপু লাইথোকহনবা ওইগেরা, লুপা করোর লিশিং কয়াগী সরকারগী ওইবা ফন্দিংগী মেনেজমেন্ত ওইগেরা, খুদোংচাবশিং অসি ঐখোয়গী কমিৎমেন্ত অদু উৎলি। স্তার্ত অপ ইন্দিয়াগী মখাদা স্তার্ত-অপ্সপু লেবর ৯ অমদি এনভাইরনমেন্ত লো ৩গা মরী লৈনবা কমপ্লাইন্সশিংবু সেল্ফ-সর্তিফাই তৌবগী খুদোংচাবা অদু পীরি।
দোকুমেন্তশিংগী সেল্ফ-এত্তেসতেসনদগী সরকারগী ওইবা প্রোসেসশিংবু লাইথোকহন্নবা থৌরাং হৌদোকখিবা অদু ঙসি লিশিং ২৫দগী হেনবা কমপ্লাইন্সশিংবু লোইশিন্নবা তাঙ্কক অদু ফাওবা য়ৌরে। স্তার্ত অপ্স, সরকারনা মশাগী প্রদক্তশিং নত্রগা সর্বিসশিং লাইনা পীবা ঙম্নবগীদমক গবর্নমেন্ত ই-মার্কেৎপ্লেস প্লেৎফোর্মদা স্তার্তঅপ রনৱেসু য়াম্না কানবা ওইরি।
মরূপশিং,
লৈবাক অমা হেক্তবু চাওখৎপা পুরক্নবগীদমক নহাগী তৌবা ঙম্বা অমদি হৈ-শিংবদা থাজবা থম্বা হায়বসি য়াম্না মরু ওই৷ নহাগী তৌবা ঙম্ববু মশক খঙদোক্তুনা, ঙসিদি ভারতনা পোলিসীশিং শেম্লি অমদি ৱারেপশিং চৎনহল্লি৷ ভারত্তা য়ুনিভর্সিতী ১,০০০ হেন্না, স্তেন্দ-এলোন ইন্সতিত্যুসন ১১,০০০, কোলেজ ৪২,০০০ অমদি স্কুল লাখ কয়া লৈরি৷ মসি ভারতকী ওইনা অচৌবা পাঙ্গলনি৷
ঐখোয়না হোৎনরিবা খুদিংমক অসি মহৈরোশিংবু অঙাং ওইরিঙৈদগী হৌনা অনৌবা থৌওং পাংথোকপদা পুক্নিং চিংশিনবগী থৌওং শীন্দুনা লৈবাক অসিদা ইন্নোবেসনবু ইন্সতিত্যুসন অমগুম ওইহন্নবনি। অতল তিঙ্করিং লেব ৯০০০ হেনবনা অঙাংশিংদা মখোয়গী স্কুলশিংদা অনৌবা থৌওং পাংথোকপা অমসুং অনৌবা ৱাখল্লোন্দা মখা তানা থবক পাংথোকপগী খুদোংচাবা পীরি। ঐখোয়গী নহানা মখোয়গী ইন্নোবেতিব ওইবা ৱাখল্লোনশিংদা থবক তৌনবা অতল ইন্নোবেসন মিসননা নহাগীদমক অনৌবা প্লেতফোর্মশিং থম্লি৷ মসিগীসু মথক্তা, লৈবাক পুম্বদা লৈরিবা স্কুলশিং অমদি কোলেজ লিশিং কয়াগী নেতৱার্ক অসিনা ফিল্দ খুদিংমক্তা ইন্নোবেসন য়োকখৎলি৷
সরকারগী তোঙান তোঙানবা দিপার্তমেন্তশিং অমদি মন্ত্রালয়শিংনা মতৌ করম্না নহাগা অমদি স্তার্ত-অপশিংগা খুৎশম্নদুনা চৎমিন্নবগে অমদি মখোয়গী অনৌবা ৱাখল্লোনশিংদা মতৌ করম্না থৌনা হাপ্পগে হায়বদুসু অদোম্না শোইদনা খঙলম্লগনি৷ দ্রোনগী অনৌবা কাঙলোন ওইরো নত্ত্রগা স্পেসকী অনৌবা পোলিসী ওইরো, সরকারনা মিৎয়েং চঙলিবা অসিদি নহা কয়া অমদা য়ারিবমখৈ ইন্নোভেসন তৌনবা খুদোংচাবা পীবনি।
ঐখোয়গী সরকারনা আই.পি.আর. রেজিস্ত্রেসনগা মরী লৈনবা কাঙলোন অমসু লায়থোকহল্লে। ঙসিদি লৈবাক অসিদা কেন্দ্র অমদি রাজ্য সরকারশিংনা খুৎশম্নদুনা ইনকুবেতর চা কয়া সপোর্ত তৌরি৷ ঙসিদি, আই.ক্রেতকুম্বা ইন্সতিত্যুসনশিংনা লৈবাক অসিদা ইন্নোবেতিব ইকোসিস্তেম ফগৎহনবদা য়াম্না মরু ওইবা থৌদাং অমা লৌরি৷
অদুগা মরুপশিং,
সরকারনা হোৎনরিবশিংগী মহৈশিং অসি ঐখোয়না উবা ঙম্মী৷ ইং ২০১৩-১৪গী মনুংদা পেতেন্ত ৪০০গী অয়াবা পীখি অমসুং মমাংগী চহিমক্তদা পেতেন্ত লিশিং ২৮ হেনবগী অয়াবসু পীখি। ইং ২০১৩-১৪দা চাউরাক্না ত্রেদমার্ক ৭০০০০ হেনবা রেজিস্তর তৌখি অমসুং ইং ২০২০-২১দনা ত্রেদমার্ক লাখ ২.৫ হেনবসু রেজিস্তর তৌখি। ইং ২০১৩-১৪দা কোপীরাইত ৪০০০ খক্তগী অয়াবা পীখিবা মতমদা মমাংগী চহিগী অপুনবা মশিংনা ১৬০০০ হেনখি। ইন্নোবেসনগী মতাংদা ভারত্তা চৎথিবা কেম্পেন্দ অসিনা মরম ওইদুনা গ্লোবেল ইন্নোবেসন ইন্দেক্সতা লৈরিবা ভারতকী রেঙ্কিং অসি অদুক্কী মতিক ফগৎলে৷ ২০১৫দা, রেঙ্কিং অসিদা ভারতনা ৮১শুবা মফম কল্লমখি৷ হৌজিক্তি ইন্নোবেসন ইন্দেক্স অসিদা ভারতনা ৪৬শুবা মফম কল্লি; মসি ৫০দগী হায়থরকখিবনি৷
মরুপশিং,
ঙসিদি ভারতকী স্তার্ত-অপ ইকোসিস্তেমনা মালেম অসিদা ৱেবশিং শেম্লি৷ ঙসিদি ভারতকী স্তার্ত-অপশিংনা তোঙান তোঙানবা লৈবাক ৫৫দা থবক তৌরিবা অসি চাওথোকচরোইদবা কনা লৈরিবগে? মসিদা মীপুম খুদিংমক চাওথোকচবা ফাওগনি৷ ঙসিদগী চহি য়াংখৈগী মমাংদা লৈবাক অসিদা স্তার্তঅপ ৫০০ ফাওবা লৈরমখিদে, অদুবু ঙসিদি মশিং অসি ৬০,০০০তা হেনগৎখ্রে৷ অদোমদা ইন্নোবেসনগী শক্তি লৈ, অদোমদা অনৌবা ৱাখল্লোনশিং লৈ, অদোমদা নহাগী শক্তি মপুং ফানা লৈ অমদি অদোম্না করবার তৌবগী লম্বী অদু হোংদোক্লি৷
মরুপশিং,
ওল্তরপ্রিনরশিপতগী এমপৱারমেন্তদা লৈক্লিবা অসিনা ঐখোয়গী দিবেলপমেন্তদা লৈরিবা রিজনেল অমদি জেন্দর খেৎনবগী ইসুশিং অসি থেংনরি৷ ঙল্লিঙৈ মতমদা, অচৌবা বিজিনেসশিং অচৌবা শহরশিং অমদি মেত্রোশিং খক্তদা মাই পাক্না তৌনরমখি; ঙসিদি লৈবাক অসিগী রাজ্য খুদিংমক্তা য়ামদ্রবদা স্তার্ত-অপ অমমম থমদুনা জিলা ৬২৫ হেনবদা শন্দোক্লি৷ ঙসিগী স্তার্ত-অপশিংগী তংখায়মুক্তি তাইয়র-২ অমদি তাইয়র-৩ শহরশিংদগী লাকপনি৷ অচম্বা অমদি লাইরবা ইমুংশিংদগী লাক্লিবা নহাগী ৱাখল্লোনশিংবু বিজিনেসতা ওন্থোক্লি৷ ঙসিদি হায়রিবা স্তার্ত-অপশিং অসিদা নহা লাখ কয়ানা থবক ফংলি৷
মরুপশিং,
ভারতকী নহানা স্তার্ত-অপশিং শেম্বগী খোংজেল অমদি স্কেল অসি অসিগুম্লবা মালেম শিনবা থুংনা শন্দোক্লিবা লাইনা-লাইচৎকী মতম অসিদা ভারত মচাশিংগী অখাং-কনবা অমদি ফিরেৎ-চেৎপগী খুদম অমনি৷ মমাংগী মতমদা, কম্পেনী খরা খক্তনা খ্বাইদগী ফরবা মতমশিং ফাওবদা অচৌবা ওইরকপা ঙম্লম্মী৷ অদুবু, হৌখিবা চহি খক্তদা ঐখোয়গী লৈবাক অসিদা য়ুনিকোর্ন ৪২ থোক্লকখি৷ লুপা কোতি লশিং কয়াগী মমল ওইরিবা কম্পেনীশিং অসি মশা-মরোম লেপচবা ঙম্বা, মশানা মশাদা থাজবা থমজবা হায়বসি ভারতকী হোলমার্কনি৷ ঙসিদি ভারতনা য়ুনিকোর্নগী চহি-চা অমা শেম্ননবা খোংজেল য়াংনা চংশিল্লক্লি৷
দাইবর্সিতী অসিগী ওইনদি ঐখোয়গী য়ুনিকোর্নশিং অমদি স্তার্ত-অপশিং অসিনা মেসেঞ্জরশিং ওই৷ অচম্বা দেলিভরী সর্ভিসশিংদগী হৌদুনা পেমেন্ত সোলুসনশিং অমদি কেব সর্ভিসশিং ফাওবদা, অদোমগী স্কোপ অসি য়াম্না চাওই৷ অদোম্না ভারত্তা লৈরিবা তোঙান তোঙানবা মার্কেৎশিং অমদি তোঙান তোঙানবা কল্চরশিংদা থবক পাংথোক্লিবনা অদোমদা এক্সপরিয়েন্স অদুক্কী মতিক লৈরে৷ ভারতকীদমক ঐখোয়না ইন্নোবেৎ তৌশি, ভারত্তগী ইন্নোবেৎ তৌশি—হায়রিবা মন্ত্র অসি নিংশিংশি!
মরুপশিং,
নিং-খম তম্বগী য়াইফরবা মতম অসিদা ঐখোয় পুম্নমক শেম-শাদুনা লৈবগী মতম য়ৌরে৷ ‘সবকা প্রয়াস(কল্লেক্তিব ইফর্তশিং)’কা লোইননা পান্দমশিং অসিদা চংশিন্নবগী মতম য়ৌরে৷ পি.এম. গতিশক্তি নেস্নেল মাস্তর প্লানগী মতাংদা কাংলুপ অমনা মরু ওইবা সজেসনশিং পীরকখিবা অসিদা ঐ নুংঙাইবা ফাওই৷ গতিশক্তি প্রোজেক্তশিংদা ফংলিবা অহেনবা স্পেস অসি ই.ভি. চার্জিং ইনফ্রাস্ত্রকচর শেমগৎপদা শিজিন্নবা য়াগনি৷ মাস্তর প্লান অসিগী মখাদা, ত্রান্সপোর্ত, পৱার, তেলিকোম য়াওনা ইনফ্রাস্ত্রকচর গ্রিদ পুম্নমক অসি প্লেতফোর্ম অমা খক্তদা পুরক্লি৷ মল্তিমোদেল অমদি মল্তিপর্পোস এসেতশিং শেম্বগী কেম্পেন্দ অসিদা অদোম্না শরুক য়ারকপা অসি য়াম্না মরু ওই৷
হন্দক্তা ইকুই কুইদ্রিঙৈদা অনৌবা দ্রোন পোলিসী চৎনখিবা অদুগী মখা চৎথরকপা ওইনা লৈবাক অসিগী অমদি মপান লৈবাকশিংগী ইনবেস্তর কয়া অমনা দ্রোন স্তার্ত-অপশিংদা শেল থাদরি৷ দ্রোন কেম্পেনীশিংনা আর্মী, নেভী অমদি এয়র ফোর্সতগী লুপা কোতি ৫০০গী মমল ওইগদবা ওর্দরশিং ফংখ্রে৷
মরুপশিং,
ঐখোয়গী শহরবু খোংজেল য়াংনা চাওখৎহনবা হায়বসিসু অচৌবা ফোকস এরিয়া অমসু ওইরি৷ ঙসিদি, ঐখোয়গী হৌজিক লৈরিবা শহরশিং অমদি অনৌবা শহরশিং অসি শেমগৎপগী থবক পাক-শন্না চৎথরি৷ আর্বান প্লানিংদা তৌগদবা কয়া অমা লৈরি৷ লিন্মীশিংগী হেন্না ফবা এরেঞ্জমেন্তশিং শিল-লাংলিবা অসিগুম্লবা ‘ৱাল্ক-তু-ৱার্ক’ কন্সেপ্তশিং অমদি ইন্তিগ্রেতেদ ইন্দস্ত্রীএল ইস্তেতশিং অসি ঐখোয়না শেমগদবনি৷ ঐনা সি.ও.পি.-২৬ সম্মিততা চৎখিবা মতমদা, ঐনা মিসন লাইফকী মরমদা ফোংদোকখিবা অমদি লাইফকী মতাংদা ঐগী ওইনা ৱাখল্লোন্দি লাইফ হায়বসি লাইফস্তাইল ফোর এনবাইরোনমেন্তস(লাইফ) হায়বনি হায়বসি অদোম শোইদনা খঙলম্লগনি৷ তেক্নোলোজী শিজিন্নদুনা অসিগুম্বা পোৎশিং অসি শিজিন্নবগী মতাংদা মীয়াম্বু ঐখোয়না খঙহনবগী মথৌ তাই হায়বসি ঐগী থাজবনি৷ খুদম ওইনা হায়রবদা. পি-৩ ইহৌ, হায়বদি প্রো-প্লানেত –পিপল অসি ঙসিদি য়াম্না মরু ওইরে!
মরুপশিং,
স্মার্ত মোবিলিতীনা শহরশিংদা লৈরিবা পুন্সি মরেল অসিসু লাইথোকহনগনি অমদি কার্বোন ইমিসনদা ঐখোয়না থম্লিবা তার্গেৎশিং অদু ফংহনবদা মতেং পাংগনি৷
মরুপশিং,
মালেমগী খ্বাইদগী চাওবা মিলিনিএল মার্কেৎ ওইনা ভারতনা লেপ্পা-লৈতনা মহাক্কী আইদেন্তিতী মশক থোকহল্লি৷ মিলিনিএলশিং অসিনা মখোয়গী ইমুং-মানুংশিং চাওখৎহনবদা অমদি লৈবাক অসিবু মশা-মরোমদোম লেপচবা ঙমহন্নবগী কোনরস্তোন ওইরি৷ রুরেল ইকোনোমীদগী হৌরগা ইন্দস্ত্রী ৪.০ ফাওবদা ঐখোয়গী তঙাই ফদবশিং অমদি ঐখোয়গী তৌবা-ঙম্বা অসি লোইবা-খম্বা নাইদ্রি৷ ফ্যুচর তেক্নোলোজীগা মরী লৈননা রিসর্স অমদি দিবেলপমেন্তদা শেল থাদবা অসিনা ঙসিদি সরকার অসিগী প্রাইয়োরিতী ওইরি৷
মরুপশিং,
২১শুবা চহি-চা অসিগী চহি খুজিং অসিদা অদোম্না নিংশিংদুনা থমগদবা অহেনবা অমগা লৈরি৷ লৈবাক অসিদা অনৌবা মার্কেৎ অমা হাংদোরক্লি৷ হৌজিক্তি ঐখোয়না দিজিতেল লাইফস্তাইলদা চংশিনখ্রে৷ ঐখোয়গী লৈবাক মীয়ামগী তংখায়মুক খক্তমক ওনলাইন লৈরি৷ লাইরবা অমদি খুঙ্গংশিংদা দিজিতেল এসেস পীনবা সরকার অসিনা হোৎনবগী খোংজেল, স্কেল অমদি মমল অসিগা লোইননা, ভারত্তা অতেনবা মতম অমদা ইন্তরনেত শিজিন্নবা মীওই কোতি ১০০রোম লৈরক্লগনি৷
মনুং হঞ্জিনবা মফমশিংদা লাস্ত-মাইল দেলিভরীনা লৈহল্লিবা অসিগুম্না, মসিনা রুরেল মার্কেৎ অমা অমদি রুরেল তেলেন্তগী অচৌবা পুল অমা শেম্লি৷ মসিনা মরম ওইদুনা ভারতকী স্তার্ত-অপশিংনা খুঙ্গংশিংদা চংশিন্নবা ঐনা হায়জরিবনি৷ মসি খুদোংচাবা অমনি অমদি চেলেঞ্জ অমসু ওইরি৷ মোবাইল ইন্তরনেতপু ওইরবসু, ব্রোদবেন্দ কন্নেক্তিবিতী নত্রগা ফিজিকেল কন্নেক্তিবিতীবু ওইরবসু, ঙসিদি খুঙ্গংশিংগী অশা হেনগৎলক্লি৷ রুরেল অমদি সেমি-আর্বান এরিয়াশিংসু এক্সপান্সনগী অনৌবা ৱেব অমদা য়েংলক্লি৷
ৱাখল্লোন অসিবু স্তার্ত-অপ কল্চরনা দেমোক্রেতাইজ তৌখিবা অদুগুম্না, মসিনা নুপী অমদি লোকেল বিজিনেসশিংবু থৌনা হাপখ্রে৷ অচারশিং অমদি পাপাদুমদগী হৌদুনা হেন্দিক্রাফতশিং ফাওবদা, লোকেল প্রদক্ত কয়া অমগী স্কোপ অসি ঙসিদি পাক-শন্না শন্দোকখ্রে৷ এৱার্নেস হেনগৎলকপনা মরম ওইদুনা, মীয়াম্না লোকেলশিংগী খোল্লাউ ওইরক্লি৷ অদুগা হৌজিক্তা, জয়পুরগী ঐখোয়গী মরুপ কার্থিকনা লোকেলবু গ্লোবেল ওইহন্নবগী মতাংদা ৱারি শাখি অমদি ভর্চুএল তুরিজমগী মতাংদসু পনখি৷ নিং-খা তম্বগী চহি ৭৫ শুরকপা অসিদা, ইতিহাসকী লৈমাইশিংদগী নিং-খা তম্বগা মরী লৈনবা থৌদোক-ৱাথোকশিং অমদি মোনুমেন্তশিংগী ভর্চুএল ক্রেতিব ৱার্ক্কী মতাংদা স্কুলশিং অমদি কোলেজশিংগী অঙাংশিংগী মরক্তা মখোয় মখোয়গী জিলাশিং অমদি শহরশিংদা কম্পিতিসন অমা শিন্নবা ঐনা অদোমদা তকশিঞ্জরি৷
মরুপশিং,
কোবিদ লোকদাউনগী মতমদা, লোকেল লেবেলদা শেমখিবা অপিকপা ইন্নোবেতিব মোদেলশিং অসিনা মীয়ামগী পুন্সি লাইথোকহনখিবগে হায়বসি ঐখোয়না উরে৷ স্তার্ত-অপশিং অসিদা অপিকপা লোকেল বিজিনেসশিংগা খুৎশম্নদুনা চৎমিন্নবগী অচৌবা খুদোংচাবা অমা লৈ৷ স্তার্ত-অপশিং অসিনা লোকেল বিজিনেসশিং অসিবু শক্তি পীবা ঙম্মী অমদি হায়রিবা বিজিনেসশিং অসি ইফিসিয়েন্ত ওইহনবা ঙম্মী৷ অপিকপা বিজিনেসশিং অসিনা লৈবাক অসি চাওখৎহনবগী য়াংলেন-শরু ওইরিবনি অমদি স্তার্ত-অপশিং অসিনা অনৌবা গেম-চেঞ্জর ওইরিবনি৷
মরুপশিং,
লৌউ-শিংউ, হকশেল, মহৈ-মশিং তম্বা, তুরিজম য়াওনা সেক্তর কয়া অমদা সরকার অমদি স্তার্ত-অপশিংগী মরক্তা পার্তনরশিপ শেম্বগী মতাংদা সজেসন কয়া অমা মফম অসিদা লাকখ্রে৷ঐখোয়গী লমদম অসিদা লৈরিবা দুকান ফম্লিবা মীইওশিংনা মখোয়গী কেপাসিতীগী ৫০-৬০% শিজিন্ননবা হোৎনবদা য়াম-ৱানা হোৎনৈ হায়না হায়নবা সজেসন অমা লৈরিবা অসিগুম্না দুকান ফম্লিবা মীওইশিংনা মখোয়গী করম্বা পোৎলমশিং লোইখ্রবগে অমদি করম্বা পোৎলমশিংবু লৈগদগে হায়বদু খঙবা ঙম্নবগীদমক মখোয়দা দিজিতেল সোলুসন অমা ফংহনখি৷
মরুপশিং,
নহাগী সজেসন খুদিংমক, ৱাখল্লোন খুদিংমক, ইন্নোবেসন খুদিংমক্না সরকারদগী সপোর্ত মপুং ফানা ফংহনগনি হায়না ঐনা অদোমদা থাজবা পীরি৷ লৈবাক অসিু মনিং-মখা তম্বা চহি ১০০দা পুরক্কদৌরিবা মথংগী চহি ২৫ অসি য়াম্না মরু ওই মরুপশিং অমদি অদোমগী ওইনসু য়াম্না মরু ওই৷ মতম অসি ইন্নোবেসন হায়বদি ৱাখল্লোনশিং, ইন্দস্ত্রী অমদি ইনবেস্তমেন্তগী অনৌবা ইরা অমনি৷ অদোমনা পাংথোক্লিবা অসি ভারতকীদমক্নি৷ অদোমগী এন্তরপ্রাইস অসি ভারতকীদমক্নি৷ অদোমগী লন-থুম তানশিল্লিবা অসি ভারতকীদমক্নি অমদি থবক ফংহল্লিবা অসিসু ভারতকীদমক্নি৷
নহাগী ইনর্জী অসিবু লৈবাক অসিগী ইনর্জীদা ওন্থোক্নবা ঐনা মপুং-ফানা হোৎনরি৷ অনৌবা ৱাখল্লোন খনবা অনৌবা মীরোন অমা লাকপনা অদোমগী সজেসনশিং অমদি ৱাখল্লোনশিং অদু খঙদোক্নবা হোৎনবা হায়বসি য়াম্না মরু ওইরে৷
অফবতা ওইরসনু হায়না ঐনা অদোমদা য়াইফ-মঙ্গোল পীজরি৷ মকর সঙ্ক্রান্তিগী শেংলবা কুহ্মৈগী এতমোস্ফেয়র মাংজৌননা লৈরে৷ অদুবু অদোমবুসু কোরোনাদগী চেকশিন্না লৈবিয়ু৷
অদুক্কী মতিক থাগৎচরি৷


text:
ঐগী নুংশিজরবা ইরৈবাকচাশিং, খুমরুমজরি! ওগস্ত থাদা ময়াম্না ইবীরকপা চীথিশিং, মেসেসশিং অমসুং কার্দশিংনা ঐহাক্কী ওফিসপু মচু অহুমগী ফিরালগী মচুগুম্না মচু শংখি। মচু অহুমগী ফিরাল য়াওদনা নত্ত্রগা মচু অহুমগী ফিরাল অমসুং নীংতম্বগী মতাংদা য়াওদনা চীথি অমত্তা থেংনখিদে। অঙাংশিং অমসুং নহা ওইরিবা মরুপশিংনা অমৃত মহোৎসবকী ফজরবা লাই অমসুং আর্তৱার্ক থাবীরকখি। নীংতম্বগী থা অসিদা ঐখোয়গী লৈবাক পুম্বদা, সহর খুদিংদা, খুঙ্গং খুদিংদা অমৃত মহোৎসবকী অমৃতনা চেল্লি। অমৃত মহোৎসব অমসুং নীংতম্বগী নুমিৎকী অখন্নবা থৌরমদা ঐখোয়না লৈবাক অসিগী অপুনবা শক্তি অদু উবা ফংখি। মীকপ থৌরকপগী ইথিল অমা উবা ফংখি। অসিগুম্বা অচৌবা, খেন্নবা কয়ানা থল্লবা লৈবাক অসিদা মচু অহুমগী ফিরাল চীংখৎপা মতমদা মীপুম খুদিংমক চপ মান্নবা ৱাখল্লোনগী ইচেলদা চেন্থমিন্নখি। মচু অহুমগী ফিরালগী ইকাই খুম্নববু ঙাক্লিবা মীওইশিং ওইনা মীয়াম্না মশানা থোকচরখি। ঐখোয়না লৈবাক অসিগী থৌনা অসিবু স্বচ্ছ অভিয়ান অমসুং ভেক্সিনেসন কেম্পেন্দা উবা ফংখি। ঐখোয়না অমৃত মহোৎসব অসিদা অমুক হন্না চপ মান্নবা লৈবাকনীংবগী ৱাখল্লোন অসি উবা ফংখি। ঐখোয়গী নীংতম লান্মীশিংনা অৱাংবা চীংদোলশিংদা, লৈবাক্কী ঙমখৈশিংদা অমসুং সমুদ্র ময়াইদা মচু অহুমগী ফিরাল চীংখৎখি। মীয়াম্না তিরঙ্গা কেম্পেনগীদমক তোঙান-তোঙানবা অনৌবা ৱাখল্লোনশিং পুথোরখি। নহা ওইরিবা মরুপ কৃষ্ণিল অনিলজীসু অমনি। অনিলজী অসি পজল আর্তিস্ত অমনি অমসুং মহাক্না অতেনবা মতমদা ফজরবা মচু অহুমগী মোজেক আর্ত শেমখি। কর্নাতকাগী কোলারদা মীয়াম্না ফুত ৬৩০ শাংবা অমসুং ফুত ২০৫ পাকপা মচু অহুমগী ফিরাল পাইহন্দুনা তোপ-তোপ্পা শক্তম অমা উৎখি।
অসাম সরকারগী কর্মচারীশিংনা দিঘালিপুখুরি ৱার মেমোরিএলদা চীংখৎনবা মখোয় মশাগী খুৎনা ফুত ২০গী মচু অহুমগী ফিরাল শাখি। মতৌ অসুম তৌদুনা ইন্দোরগী মীয়াম্না হ্যুমেন চেন শেমদুনা ভারতকী শক্তম শেমখি। চান্দিগরদা নহারোলশিংনা অচৌবা মীওইগী মচু অহুমগী ফিরাল শেমখি। থৌদোক অনি অসি গীনিস রিকোর্দস্তা চনবসু ঙমখি। পুম্নমক অসিগী মরক্তা হিমাচল প্রদেশকী গনগোৎ পঞ্চায়ত্তা তমজনীংঙাই ওইবা খুদম অমসু উবা ফংখি। মফম অদুগী পঞ্চায়ত্তা নীংতম নুমিৎকী থৌরম পাঙথোকপদা অথোইবা মীথুংলেনশিংদা মাইগ্রেন্ত লেবরশিংগী অঙাংশিং য়াওখি।
মরুপশিং, অমৃত মহোৎসবলী মচুশিং অসি ভারত খক্তদা নত্তনা মালেমগী অতোপ্পা লৈবাকশিংদসু উবা ফংখি। বোৎস্বানাদা মফম অদুগী শৈশকপশিংনা ভারতকী নীংতম্বগী চহি ৭৫ শুরকপপু পালন তৌবা ওইনা লৈবাকনীংবা ঈশৈ ৭৫শকখি। হেন্না অখন্নবা ওইহল্লিবা ৱাফম অদুদি ঈশৈ ৭৫ অসি হিন্দী, পঞ্জাবী, গুজরাতী, বাংলা, অসামিজ, তামিল, তেলুগু, কনরা অমসুং সংস্ক্রিতগুম্বা লোলশিংদা শকখি। মতৌ অসুম্না নম্বিয়াদা ইন্দো-নম্বিবিয়ন কলচরেল-ত্রেদিস্নেলগী মরীশিং অসিগী মতাংদা উৎলিবা অখন্নবা স্তাম্প অমা পুথোকখি।
মরুপশিং, ঐহাক্না ময়ামদা য়াম্না নুংঙাইবা ৱাফম অমগা তমজগে। হন্দক নুমিৎ খরনিগী মমাংদা ঐহাক্না ভারত সরকারগী ইনফোর্মেসন এন্দ ব্রোদকাস্তিং মন্ত্রালয়গী থৌরম অমদা শরুক য়াবগী খুদোংচাবা ফংজখি। মফম অদুদা মখোয়না দুরদর্শন সিরিএল, ‘স্বরাজ’কী স্ক্রীনিং তৌবগী থৌরম অমসু শিল্লমি। ঐহাক্না মাগী প্রিমিয়রদা য়াওবগী খুদোংচাবা ফংজখি। মসি লৈবাক অসিগী হৌরক্লিবা মীরোলদা নীংতম ইহৌদা শরুক য়াখিবা মশক খঙবীদ্রবা অথৌবা অমসুং অথৌবীশিংনা হোৎনরমখিবশিং অদু খঙহন্নবগী অফবা থৌরাং অমনি। মসি দুরদর্শনদা নোংমাইজিং খুদিংগী নুমিদাং পুং ৯দা শন্দোক্লি। অমসুং মসি চহো ৭৫ চুপ্না চত্থগনি হায়না ঐঙোন্দা তাকপীরকখি। ঐহাক্না ময়ামদা মতম কাইথোক্তুনা মসি য়েংবীয়ু অমসুং য়ুমদা লৈরিবা অঙাংশিংদসু য়েংহনবীয়ু। অমসুং স্কুল-কোলেজশিংগী মীওইশিংনা মসিবু রেকোর্দ তৌদুনা থম্লগা মথংগী নীংথৌকাবদা স্কুল-কোলেজ হাংলবা মতমদা অখন্নবা প্রোগ্রাম ওইনা শেমদুনা য়েংহনবা য়াই, মসিনা নীংতম্বা ফংহল্লমখিবা অথোইবা মীওই পোকশিংগী মরমদা ঐখোয়গী লৈবাক্তা অনৌবা ৱাখল্লোন অমা পোকহনগনি। আজাদী কা অমৃত মহোৎসব অসি মথং চহি হায়বদি ওগস্ত ২০২৩ ফাওবা চত্থগনি। লৈবাক অসিগীদমক, নীংতম লান্মীশিংগীদমক পাঙথোকখিবা ৱারেং ইবা অমসুং থৌরম কয়াবু ঐখোয়না মাংদা পুদুনা চৎপা তাই।
ঐগী নুংশিরবা ইরৈবাকচাশিং, ঐখোয়গী ইপা-ইপুগী লৌশিং, ঐখোয়গী অহল লমনশিংগী মীৎয়েং শান্না উবা ঙম্বা মথৌ অমসুং একাতমচিন্তন, তৌগে খনবা পাঙথোকপগী ৱাখল্লোন অসি ঙসিসু য়াম্না মরু ওইরি; ৱাখল্লোন অসিবু ঐখোয়না মুন্না থীজিল্লুরবদি ঐখোয় ঙকপনা খম থেংগনি। ঐখোয়গী চহি লিশিং কয়া শরুবা অরিবা রিগবেদ! রিগবেদনা হায়রি:-
আমান-মাপো মানুসী: অমৃতকম ধাত তোকায় তনয়ায় শম য়ো: |
য়ুয়ম হিস্থা ভিসজো মাতৃতমা বিশ্বস্য স্থাতু: জগতো জনিত্রী: ||
হায়বদি – হে ঈশিং নহাক্তি মীওইবা জাতিগী অথোইবা মরুপনি। নহাক্তি পুন্সিবু পীবিরিবনি, মহৈ-মরোংসু নহাক্কী মতেংনা পালহল্লি, অমসুং নহাক্না ঐখোয়গী ইচা-ইশুবু ফনা থম্বীরি। নহাক্না ঐখোয়বু ঙাকশেল্লিবনি অমসুং ফত্তবা পুম্নমক্তগী নহাক্না ঐখোয়বু ঙাকথোকপীরি। নহাক্তি শীদ হীদাক্নি অমসুং নহাক্তি তাইবংপাল অসিবু য়োকপী-থাকপীরিবনি।
খন্থদুনা য়েংবীয়ু…ঐখোয়গী চহি লিশিং কয়াগী মমাংগী নাৎ অসিদা ঈশিংগী মরু ওইবা অমসুং ঈশিং য়োকশিনবগী মতাংদা শন্দোক্না হায়বীরমখি। ঐখোয়না লৌশিং অসি হৌজিক্কী ওইরিবা ফীভম অসিদগী য়েংলুবদা ঐখোয়না তুচুংবা ফাওই, অদুবু লৌশিং অসিবু জাতিনা মাগী পাঙ্গল ওইনা লৌবা তারবদি মখোয়গী শক্তি অদু শরুক কয়া হেনগৎলক্কনি। ময়াম্না নীংশিংবীরমগনি, ‘মন কী বাত্তা’ হায়না থা মরিগী মমাংদা অমৃত সরোভরগী মতাংদা ঙাংখি। মসিগী মতুংদা তোঙান-তোঙানবা জিলাশিংদা লৈরিবা মফম অদুগী এদমিনিস্ত্রেসন্না থৱায় য়াওশিনখি, ভোল্যুন্তরী ওর্গনাইজেসনশিংনা পুনশিনখি অমসুং মফম অদুগী মীয়াম য়াওশিনখি – মসিদগীদি অমৃত সরোভর শাবা অসি মীয়ামগী ইহৌ ওইখ্রে। লৈবাক্কীদমক করিগুম্বা খরা পাঙথোক্নীংবগী ৱাখল্লোন ফাওরবদি, মশাগী থৌদাংশিং খঙলবা, তুংগী মীরোলশিংগীদমক খল্লবা অদু ওইরবদি থবক ওইনা পাঙথোক্নবগী শক্তি অদুসু হেনগৎলকই অমসুং ফিরেপ অদু অফবা ফিরেপ ওইরকই।
তেলঙ্গানাগী ৱারঙ্গলদগী অফবা খোঙথাং অমগী মরমদা ঐহাক্না খঙলকখি। মফম অদুদা ‘মঙ্গত্যা-ৱাল্যা থান্দা’ কৌবা অনৌবা গ্রাম পঞ্চায়ত অমা শেমখি। খুঙ্গং অসি ফোরেস্ত এরিয়াগী মনাক নক্না লৈ। খুঙ্গং অসিগী মনাক্তা নোংজু মতমদা ইশিং য়াম্না তুংবা মফম অমা লৈ। খুঞ্জাশিংগী থৌরাং ওইনা মফম অসি হৌজিক অমৃত সারোভব কেম্পেনগী মখাদা শেমগৎলি। হন্দক্তা নোংজুগী নোংনা মরম ওইদুনা পাৎ অসি ঈশিং ইমাই চোনখি।
ঐহাক্না মধ্য প্রজাকী মন্দলাদা লৈবা মোচা গ্রাম পঞ্চায়তদা শাখিবা অমৃত সরোভরগী মতাংদা পাউদমজনীংই। অমৃত সরোভর অসি কানহা নেস্নেল পার্ক মনাক্তা শাখি অমসুং মসিনা মফম অসিগী ফজবদা হেন্না মগুন হাপখি। উত্তর প্রদেশকী ললিতপুরদা নৌনা শাখিবা শাহীদ ভাগত সিংহ অমৃত সরোভর অসি মীয়ামগী পুক্নীং চীংশিন্নীংঙাই ওইরি। নিৱারী গ্রাম পঞ্চায়ত্তা সারিবা পুখ্রি অসি একর ৫ হেন্না পাকচাউই। পুখ্রি অসিগী অকোইবদা উ-পাম্বী কয়া থারিবা অসিনা মসিগী ফজবা হেনগৎহল্লি। মীয়াম্না পুখ্রি অসিগী মাক্তা য়ুংলিবা ফুত ৩৫ ৱাংবা মচু অহুমগী ফিরাল অসি য়েংনবা অরাপ্পা মফমদগী লাক্নরি। অমৃত সরোভর অসি কর্নাতকাদা মপুং ফানা চত্থরি। মফম অসিদা লৈবা বাগলকোত জিলাগী ‘বিলকেরুর’ খুঙ্গংদা মীয়াম্না য়াম্না ফজরবা অমৃত সরোভর অমা শাখি। তশেংবদি মফম অসিদা মীয়াম্না চীংদগী চেনথরকপা ঈশিংনা মরম ওইদুনা সমস্যঅ কয়া অমা মায়োক্নরমখি; লৌমীশিং অমসুং মখোয়গী মহৈ-মরোংশিং অসিদা চাউনা অমাং অতা থোকহনখি। অমৃত সরোভর শেম্নবা খুঙ্গংগী মীয়াম্না ঈশিং পুম্নমক চেনেলাইজ তৌখি অমসুং মাইকৈ অমরোমদা থৈদোকখি। মসিনা মফম অসিদা থোক্লিবা ঈচাওগী সমস্যাশিং কোকহনখি। অমৃত সরোভর অভিয়ান অসিনা ঙসিগী ঐখোয়গী সমস্যা কয়া কোকহনবা খক্তা নত্তনা মসি ঐখোয়গী হৌরক্লিবা মীরোলশিংগীদমক চপ মান্ননা তঙাই ফদে। কেম্পেন অসিগী মখাদা মফম কয়াদা লৈরিবা অমনবা পুখ্রিশিং নৌনা শেমগৎলি। অমৃত সরোভর অসি শা-ঙাগী অরাম খৌরাংবা কোকহনবগা লোয়ননা লৌউ-শিংউগীদমকসু শীজিন্নরি। পুখ্রিশিং অসিনা মরম ওইদুনা মনাক নকপা মফমসিংগী গ্রাউন্ত ৱাতর তেবল হেনগৎহনখি। মসিগা ইরোইননা মখোয়গী অকোইবদা লৈরিবা মফম অদুবু পুমশঙ-শঙহনখি। মসি খক্তা নত্তনা মফম কয়াদা লৈরিবা মীওইশিংনা অমৃত সরোভরদা ঙা ফার্ম তৌনবা শেম-শাবগী থবকসু চত্থরি। ঐহাক্না মীয়ামদা মরু ওইনা ঐহাক্কী নহা ওইরিবা মরুপশিংদা হায়জনীংবা ৱাফম অদুদি অমৃত সরোভর কেম্পেন অসিদা থৱায় য়াওনা শরুক য়াবীয়ু অমসুং ঈশিং য়োকশিনবা অমসুং ঈশিং তুংশিনবগী খোঙথাংশিং অসিদা মপুং ফানা মতেং পাংবীদুনা মসিবু খুমাং চাউশিনহল্লসি।
ইগী নুংশিরবা ইরৈবাকচাশিং, অসামগী বোঙ্গাই খুঙ্গংদা য়াম্না পুক্নিং চীংশিন্নীংঙাই ওইবা প্রোজেক্ত – প্রোজেক্ত সম্পুর্না চত্থরি। প্রোজেক্ত অসিগী পান্দমদি মালন্যুত্রিসন থেংনবনি অমসুং মসিদা শীজিন্নরিবা পাম্বৈ অসি য়াম্না তোপ-তোপ্পি। মসিগী মখাদা অঙ্গনৱাদী সেন্তর অমদগী মশা মউ ফবা অঙাং অমগী মমাগা মশা মউ ফত্তবা অঙাংগী মমাগী চয়োল খুদিংগী উন্নহল্লি অমসুং মখোয়দা ন্যুত্রিসনগা মরী লৈনবা ই-পাউগী মরমদা খন্ন-নৈনহল্লি। হায়বদি মমা অমনা অতোপ্পা মমা অমগী মরুপ ওই, মতেং পাংনৈ অমসুং তাকপী তম্বী। প্রোজেক্ত অসিগী মতেংগা লোয়ননা লমদম অসিদা চহি অমদা অঙাং চাদা ৯০ হেন্না মালনোরিশ ওইহনদবা ঙমখি।
মালন্যুত্রিসন মুত্থৎপদা ঈশিং-নোংমাই অমসুং ভজনশিং অসি শীজিন্নবা য়াগনি হায়বা অদোম্না খল্লুবা তৌবরা? মসি “মেরা বচ্চা কেম্পেন”দা মাইপাক্না শীজিন্নখি; ‘মেরা বচ্চা অভিয়ান” অসি মধ্য প্রদেশকী দতিয়া জিলাদা পাইখৎখি। মসিগী মখাদা জিলা অসিদা ভজন-কির্তনশিং পাঙথোকখি, মসিগী ওজাশিং ওইনা ন্যুত্রিসন গুরুশিং কৌখি। মসিদা মতকা প্রোগ্রাম অমসু পাঙথোকই, মসিদা নুপীশিংনা অঙ্গনৱাদী সেন্তরশিংগা মহৈ-মরোং খুজোক অমা পুরকই অমসুং মহৈ-মরোং অসিগা লোয়ননা থাংজা নুমিৎতা ‘বালভোজ’ অমা পাঙথোকই। মসিনা অঙ্গনৱাদী সেন্তরশিংদা লাকপা অঙাংগী চাং হেনগৎহনবা খক্তা নত্তনা মালন্যুত্রিসন হন্থহনবা উবা ফংখি। মালন্যুত্রিসনগী মরমদা এৱের্নেস হেনগৎহন্নবা ঝারখন্দদা অখন্নবা কেম্পেন অমসু চত্থরি। ঝারখন্দগী গিরীদিহদা স্নেক-লেদর গেম অমা শেমখি। মশান্না অসিগী খুত্থাংদা অঙাংশিংদা অফবা অমসুং ফত্তবা হৈনবীশিংগী মরমদা তাকপী-তম্বীরি।
মরুপশিং, ঐহাক্না নখোয়দা মালন্যুত্রিসনগা মরী লৈনবা অনৌবা ইনোভেতিব ওইবা এক্সপরিমেন্ত কয়াগী মরমদা হায়রিবা অসিগী মরমদি লাক্কদৌরিবা থাশিংদা ঐখোয়না কেম্পেন অসিদা য়াওশিনবা তাই। সেপ্তেম্বর থা অসি মচী ওইবা চিঞ্জাক্কা মরী লৈনবা কুহ্মৈ লোয়ননা অচৌবা কেম্পেন অমা পাঙথোক্কনি। ঐখোয়না চহি খুদিংগী সেপ্তেম্বর ১দগী ৩০ ফাওবা পোশন মাহ পাঙথোক্লি। মালন্যুত্রিসন ঙাকথোক্নবা লৈবাক শিনবা থুংবদা ক্রিএতিব ওইবা অমসুং মখল কয়াগী খোঙথাংশিং পাইখৎলি। ন্যুত্রিসন কেম্পেন অসিদা তেক্নোলোজী নীংথিনা শীজিন্নবা অমসুং মীয়াম্না শরুক য়াবা হায়বা অসি য়াম্না মরু ওইবা শরুকনি। লৈবাক্কী অঙ্গনৱাদী ৱার্কর মিলিয়ন কয়াদা মোবাইল দিভাইসশিং পীবদগী হৌদুনা অঙ্গনৱাদী সর্ভিসশিংগী এক্সেসিবিলিতী য়েংশিন্নবা পোশন ত্রেকর অমসু লোঞ্চ তৌখি। এস্পিরেস্নেল দিস্ত্রিক্ত অমসুং অৱাং নোংপোক্কী রাজ্য পুম্নমক্তা চহি ১৪দগী ১৮গী মনুংদা লৈবা নুপীমচাশিংবু পোশন অভিয়ানগী মখাদা কোনশিল্লি। মালন্যুত্রিসনগী অৱাবা কোকহন্নবা পাম্বৈ অসি শুপ্নগী খোঙথাং অহুম খক্তনা য়াদে – লান্থেং অসুদা অতোপ্পা থৌরাং কয়াগীসু মরু ওইবা থৌদাং লৈ। খুদম ওইনা জল জীবন মিসন অসি য়েংশি, মসিনা ভারতপু মালন্যুত্রিসন ফ্রী ওইনবা হোৎনবদা অচৌবা থৌদাং য়ারি। মালন্যুত্রিসনগী শীংনবশিং মায়োক্নবদা সোসিএল এৱের্নেসন্না মরু ওইবা থৌদাং অমা লৌরি। ঐহাক্না লাক্কদৌরিবা মচী ওইবা চিঞ্জাক চাবগী থা অসিদা মালন্যুত্রিসন মুথৎনবা খোঙথাংশিং অসিদা শরুক য়ানবা ময়ামদা হায়জরি।
ঐগী নুংশিরবা ইরৈবাকচাশিং, চেন্নাইদগী শ্রীদেবী বর্দরাজনজীনা ঐঙোন্দা রিমাইন্দর অমা থাবীরকই। মহাক্না মসিগা মান্নবা মাইগোবতসু করিগুম্ব খরা ইরকখি – অনৌবা চহি হৌগদবা থা ৫ ফাজিলক্ত্রে, অমসুং ঐখোয় পুম্নমক্না খঙই মদুদি লাক্কদৌরিবা চহি অসি ইন্তর্নেস্নেল ইয়র ওফ মিল্লেৎ হায়না পাঙথোক্কদৌরি হায়বা খঙই। মহাক্না লৈবাক অসিগী মিল্লেৎ মেও অমসু ঐঙোন্দা থাবীরকখি। মহাক্না ৱাফম অসি করিগুম্বা লাক্কদৌরিবা ‘মন কী বাত’কী তাঙ্কক্তা খন্নবা য়াগদ্রা হায়না হংলকখি। ঐগী ইরৈবাকচাশিংদা অসিগুম্বা মখলগী ৱাখল্লোন অসিদা ঐহাক্না য়াম্না নুংঙাইবা ফাওজৈ। ইং কুমজা ২০২৩ অসিবু ইন্তর্নেস্নেল ইয়র ওফ মিল্লেৎ হায়না লাউথোক্নবা য়ুনাইতেদ নেসন্সনা রিজোল্যুসন অমা পাস তৌখি হায়বা ময়াম্না নীংশিংলমগনি। ভারতকী প্রপোজেল অসি লৈবাক ৭০ হেনবনা অয়াবা পীরকখি ৱাফম অসি তাবদা ময়াম্না হেন্না নুংঙাইবা ফাওরমগনি হায়না খঞ্জৈ।
ঙসি মালেম শিনবা থুংবদা অসিগুম্বা য়াম্না পৌবা মহৈ-মরোং, মিল্লেৎগুম্বা অসি পাম্নবা হেনগৎলক্লি। মরুপশিং, ঐহাক্না অপৌবা মহৈ-মরোংগী মতাংদা ঙাংবা অসিদা ঐহাক্না ঙসি নখোয়না ঐহাক্না হোৎনখিবা অমগী মতাংদা পাউদমজগে। হৌখিবা মতম খরা অসিদা ভারত্তা মীরৈবাক্তগী মীথুংলেনশিং লাকপা, লৈবাকশিংগী মকোকশিং লাকপা মতমদা ঐহাক্না ভারতকী মিল্লেৎশিংগী হায়বদি বেংক্যুতশিংদা ঐখোয়গী অপৌবা মহৈ-মরোংগী মথেলশিং শিললাংখি। অমসুং দিগনিতরীশিংনা মসি য়াম্না হাওনা চাখি অমসুং মখোয়না ঐখোয়গী অপৌবা মহৈ-মরোং, মিল্লেৎশিংগী মরমদা ই-পাউ কয়া লৌনবা হোৎনখি। মিল্লেৎ, অপৌবা মহৈ-মরোং অসি অরিবা মতমদগী হৌদুনা ঐখোয়গী লৌউ-শিংউ, নাৎ অমসুং সভ্যতাগী শরুক অমা ওইদুনা লাকখি। বেদদা মিল্লেৎকী মরমদা ইরমখি অমসুং মতৌ অসুম্না মখোয় অসি পুরাননুরু অমসুং তোলকাপ্পিয়মদসু য়াওরি। করিগুম্বা অদোম্না লৈবাক অসিগী মফম অমা হেক্তদা চৎপা মতমদা অদোম্না মফম অদুগী মীয়ামগী চিঞ্জাক্তা মিল্লেৎ মখল কয়া থেংগনি। মিল্লেৎ অসিদসু ঐখোয়গী নাৎগুম্না মখল কয়া লৈ। জ্বার, বাজরা, রাগী, সাৱান, কঙ্গনী, ঈনা, কোদো, কুতকী, কুত্তু পুম্নমক অসি মিল্লেৎশিং ঙাক্তনি। ভারতনা মালেমগী ওইনা মিল্লেৎ খ্বাইদগী য়াম্না পুথোকই; মরম অসিনা থৌরাং অসিবু মাইপাকহন্নবগী থৌদাং অদু ভারত মচা ঐখোয়গীনি। ঐখোয়না অমত্তা ওইনা মসিবু মীয়ামগী ইহৌ ওইহনসি অমসুং লৈবাক্কী মীয়ামদা মিল্লেৎশিংগী মরমদা এৱের্নেস পীবা হেনগৎলসি। অমসুং মরুপশিং নখোয়নসু মুন্না খঙলমগনি মদুদি মিল্লেৎ অসি লৌমীশিং মরু ওইনা অপীকপা লৌমীশিংগীদমক য়াম্না কান্নৈ। তশেংবদি মহৈর-মরোং অসি য়াম্না তেনবা মতমগী মনুংদা মহৈ য়ানবা ঙম্মি অমসুং মসিদা ঈশিং কা হেন্না চংদে।
ঐখোয়গী অপীকপা লৌমীশিংগীদমক মিল্লেৎশিং অসি য়াম্না কান্নৈ। মিল্লেৎকী চরু অদু শা-শনগী খ্বাইদগী ফবা মচিঞ্জাক ওইনা লৌনৈ। হৌজিক মতম অসিদা হৌরক্লিবা মীরোলশিংনা হকচাং ফনা হিংবা অমসুং অফবা চাবা হায়বা অসিদা মীৎয়েং চংবা তাই। করিগুম্বা হীরম অসিগী মীৎয়েংদগী য়েংবা তারবদি মিল্লেৎ অসিদা প্রোতিন, ফাইবর অমসুং মিনরেল অসিনচিংবা য়াওরি। মীওই কয়ানা মসিবু সুপরফুদ হায়না খঙনৈ। মিল্লেৎকী কান্নবা অসি অমা খক্তা নত্তে কয়া অমা লৈ। নোইবা হন্থহনবা খক্তা নত্তনা মসিনা দাইবেতিস, হাইপরতেন্সন অমসুং থমোয়গা মরী লৈনবা লাইনাশিং নারকপগী চাং হন্থহল্লি। মসিগা লোয়ননা মখোয়না চখাও অমসুং লিবরগা মরী লৈনবা অনাবা ঙাকথোকপদসু মতেং পাংই। ঐখোয়না মমাংদা মালন্যুত্রিসনগী মতমদা ঙাইহাক্কী মমাংদা খন্নখি। মিল্লেৎতা ইনর্জী লোয়ননা প্রোতিন য়াম্না য়াওবনা মসিনা মালন্যুত্রিসন মায়োক্নবদা য়াম্না কান্নবা পীরি। ঙসি লৈবাক অসিদা মিল্লেৎ চাউখৎহন্নবা থৌরাং কয়া পাইখৎলি। মসিগা মরী লৈনবা রিসর্চ অমসুং ইনোভেসনশিংদা মীৎয়েং চংবগা লোয়ননা এফ.পি.ও.শিংদা মসি পুথোকপা হেনগৎহন্নবা পুক্নিং থৌগৎলি। ঐগী লৌমী ইচিল-ইনাওশিংদা মিল্লেৎ হায়বদি অপৌবা মহৈ-মরোংশিং য়াম্না পুথোকপীয়ু অমসুং মসিদগী কান্নবা ফংবীয়ু হায়না হায়জরি। ঙসি মিল্লেৎশিংগীদমক থাবক পাইখৎলিবা অসিগুম্বা স্তার্ত-অপ কয়া থোরকপা উবা ফংবা অসিদা নুংঙাইবা ফাওই। মখোয়না মিল্লেৎ কুকিশিং শারি খরা অমনা মিল্লেৎ পেনকে অমসুং দোসা সারি। মখোয় খরনা মিল্লেৎ ইনর্জী বারশিং অমসুং মিল্লেৎ ব্রেকফাস্তশিং শারি। ঐহাক্না লম অসিদা থবক তৌরিবা মীওই পুম্নমক্তা য়াইফ-মঙ্গোল পীজরি। হরাও-কুহ্মৈগী পন্থা অসিদা ঐহাক্না মথেল কয়াদা মিল্লেৎশিং শীজিন্নবীয়ু হায়না হায়জরি। নখোয়গী য়ুমদা শেম্বা মথেলশিং অদুগী ফোতোশিং সোসিএল মেদিয়াদা শিয়র তৌবীরকউ মসিনা মিল্লেৎশিংগী মরমদা মীয়ামদা এৱের্নেস পীবদা মতেং পাংগনি।
ঐগী নুংশিরবা ইরৈবাকচাশিং নুমিৎ খরগী মমাংদা ঐহাক্না অরুনাচল প্রদেশকী সিয়াং জিলাদা লৈবা জোরসিং খুঙ্গংদগী পাউ অমা উখি। পাউ অসি খুঙ্গংগী মীয়াম্না চহি কয়াগী মমাংদগী ঙাইদুনা লাকপা অওনবা অমগী মতাংদনি। তশেংবদি থা অসিদা জোরসিং খুঙ্গংদা নীংতম্বা নুমিৎতা ৪জি ইন্তর্নেৎ সর্ভিসশিং ফংবা হৌখি। মমাংদা খুঙ্গং অসিদা ইলেক্ত্রিসিতী য়ৌরকপা মতমদা মীয়াম্না হরাওনখিবা অদুগুম্না হৌজিক অনৌবা ভারত অসিদা মদম অদুদা ৪জি ফংবা মতমদা চপ মান্ননা নুংঙাইবা পোকখি। অরুনাচল অমসুং অৱাং নোংপোক্কী মনুং হঞ্জিনবা মফমশিংদা ৪জিগী মওংদা অনৌবা মঙাল অমা ফংখি; ইন্তর্নেৎ কন্নেক্তিবিতীনা অনৌবা অয়ুক অমা পুদুনা লাকখি। অচৌবা সহরদা খক্তা ফংলম্বা খুংদোংচাবশিং অদু দিজিতেল ইন্দিয়াগী খুত্থাংদা খুঙ্গং খুদিংমক্তা য়ৌহনবা ঙমখি। মরম অসিনা অনৌবা দিজিতেল ওন্তপ্রিনোরশিং লৈবাক অসিদা থোরক্লি। রাজস্থানগী অজমের জিলাগী সেথা সিংহ রাৱতজীনা ‘দর্জী ওনলাইন’, ‘ই-স্তোর’ অমা হাংখি। অদোম্না দর্জী ওনলাইন হায়বা অসি করিনো হায়না খল্লগনি। তশেংবদি সেথা রাৱতজীনা কোবিদ লাক্ত্রিঙৈ মমাংদা ফী তুবগী থবক তৌরম্মি। কোবিদ লাক্লবা মতুংদা মহাক্না থেংনবা শীংনবা অসি খুদোংচাদবা অমা ওইনা লৌখিদে মহাক্না মসিবু খুদোংচাবা অমা ওইনা লৌখি। মহাক্না ‘কম্মন সর্ভিস সেন্তর’ হায়বদি সি.এস.সি. ই-স্তোর য়াওশিনখি অমসুং ওনলাইন ওইনা থবক তৌবা হৌখি। মহাক্না কস্তমরশিংনা মাস্কশিংগীমদক মশিং য়াম্না ওর্দর তৌবা উখি। মহাক্না নুপী খরা নেক্তুনা মাস্ক তুবা হৌখি। মসিগী মতুংদা মহাক্না ‘দর্জী ওনলাইন’ কৌবা ওনলাইন স্তোর অমা হাংখি, মহাক্না মখল পুম্নমক্কী অতুবা ফিরোলশিং য়োনবা হৌখি। ঙসি দিজিতেল ইন্দিয়াগী শক্তিগা লোয়ননা সেথা সিংহগী থবক অসি অদুক্কী মতিক হেনগৎখি হৌজিক মঙোন্দা লৈবাক শিনবা থুংবদগী ওর্দর লাক্লি। মহাক্না মফম অসিদা নুপী কয়াদা থবক পীরি। দিজিতেল ইন্দিয়ানা য়ু.পি.গী উন্নাওগী ওম প্রকাশজীবু দিজিতেল ওন্তপ্রিনোর অমা ওইহনখি। মহাক্না মহাক্কী খুঙ্গংদা ব্রোদবেন্দ কন্নেক্সন লিশিং অমা হেন্না ফংহনখি। ওম প্রকাশজীনা মহাক্কী কম্ম সর্ভিস সেন্তফূ অকোইবদা ফ্রী ৱাইফাই জোন অমা শেমখি, মসিনা লায়রবা মীওইশিংদা মতেং চাউনা পাংবা ঙমখি। ওম প্রকাশজীগী থবক অসি য়াম্না হেনগৎলকপনা মহাক্না অহেনবা মীওই ২০ অমগা নেকখি। মীওইশিং অসিনা স্কুলশিং, হোস্পিতালশিং, তেহসিল ওফিসশিং অমসুং খুঙ্গংগী অঙ্গনৱাদী সেন্তরশিংদা ব্রোদবেন্দ কন্নেক্সন পীরি অমসুং মসিদগী থবকসু ফংলি। কম্মন সর্ভিস সেন্তরগুম্না গভর্নমেন্ত ই-মার্কেৎ প্লেস হায়বদি জি.ই.এম. পোর্তেলদা মাইপাকপগী ৱারী কয়া য়াওরি।
মরুপশিং ঐহাক্না খুঙ্গংশিংদগী মেসেস কয়া ফংই মসিদা মখোয়না ঐঙোন্দা ইন্তর্নেৎনা পুরকপা অহোংবসিংগী মরমদা পাউদমখি। ইন্তর্নেৎনা ঐখোয়গী নহা ওইরিবা মরুপশিং মহৈ তম্বগী মওংদা অহোংবা পুরকখি। খুদম ওইনা য়ু.পি.দগী গুরিয়া সিংহনা উন্নাওদা লৈবা অমোইয়া খুঙ্গংদা মহাক্কী মকু-মনেমগী য়ুমদা লাকপা মতমদা মহাক্কী মহৈ-মশিংগী মরমদা ৱাখল ৱারমখি। অদুবু ভারতনেৎনা মহাক্কী অৱাবা কোকহনখি। গুরিয়ানা ইন্তর্নেৎকী খুত্থাংদা মহাক্কী স্তদীজ মখা চত্থখি অমসুং মহাক্কী গ্রেজুএসন লৌশিনবা ঙমহনখি। দিজিতেল ইন্দিয়া কেম্পেনদগী খুঙ্গংশিংদা লৈবা অসিগুম্বা পুন্সি কয়ানা অনৌবা শক্তি হাপলি। খুঙ্গংশিংগী দিজিতেল ওন্তপ্রিনোরশিংগী মরমদা অদোম্না খঙবা ঙম্বা অদু ইবীরক্তুনা থারকউ অমসুং সোসিএল মেদিয়াদা মখোয়গী মাইপাকপগী ৱারী অদু শিয়র তৌরকউ।
ঐগী নুংশিরবা ইরৈবাকচাশিং মতম খরগী মমাংদা হিমাচল প্রদেশতগী ‘মন কী বাত’ তাবীরিবা মীশক অমা, রামেশজীদগী চীথি অমা ফংখি। রামেশজীনা মহাক্কী চীথিদা চীং অসিগী অখন্নবা মতৌশিং অদুগী মতাংদা পাউদমলকখি। মহাক্না চীংগী মফমশিংদা মী থাপ্না-থাপ্না তারবদি মীয়ামগী থমোয় অদুদি নকনা তিন্নৈ হায়না ফোঙদোকখি। তশেংবমক্নি ঐখোয়না চীংশাংশিং অসিদা হিংলিবা মীয়ামগী পুন্সিদগী তমশিনবা য়াবা কয়া অমা লৈ। অহানবা পরা অসি ঐখোয়না চীংশাং অসিদা লৈরিবা পুন্সি মহিং অমসুং নাৎ অসিগী ফংজখি মদুদি মতাং মতমগী মতুং ইন্না থেংনবা খুদোংচাদবদা নীংহন্নবা তৌদনা মাংদা চংশিল্লবদি মদু লায়না মাইপাকপা ঙমগনি অমসুং অনিশুবদা মফম অদুগী রিসোর্সশিংগা লোয়ননা ঐখোয়না করম্না মরোমদোম লেপচবা ঙমগনি হায়বা অসিনি। ঐহাক্না পনখিবা অহানবা পরা অদুদা ঙসি-ঙসিমক স্পীতীগী লমদা মসিগী ফজরবা শক্তম উবা ফংলি। স্পীতী অসি ত্রাইবেলনা খুন্দাবা মফম অমনি। মফম অসিদা হৌজিক হৱাইথরাক হেকপা মতম ওইরি। মসি চীংগী লৌবুকশিংদা অচৌবা অমসুং অৱাবা থবক অমনি। অদুবু মফম আসিদা খুঙ্গংগী নুপীশিংনা পুনশিন্নদুনা পুন্না অমনা অমগী লৌবুকশিংদগী হৱাইথরাক হেকমিন্নরি। মসিগী থবক অসিগা লোয়ননা নুপীশিংনা মফম অসিগী ঈশৈ ‘ছপরা মাঝী ছপরা’ শকমিন্নরি। হায়বদি মফম অসিদা ম্যুচুএল কোর্পোরেসন অসি অরিবা চৎনবীগী শরুক অমসু ওইরি হায়বনি। মফম অসিগী রিসোর্সশিং শীজিন্নবগী খ্বাইদগী ফজবা খুদম অসি স্পীতীদা ফংই। স্পীতীদা শন লোইবা লৌমীশিংনা শনথী অদু কংহল্লি অমসুং ভোরা খাও অমদা হাপচিল্লি। নীংথম থা লাকপা মতমদা মফম অসিদা খুর হায়না খঙনবা শন্না লৈরিবা শনগোনশিংদা ভোরাশিং অসি থাদুনা থম্মি। উন তাবা মতমদা ভোরা অসিনা শনশিংবু অইংবদগী ঙাকথোকপী। নীংথম থাগী মতুংদা শনথী অসি লৌবুক্তা হার ওইনা শীজিন্নৈ। হায়বদি শা-শনগী ফত্তা হাওদী অদুনা মখোয়বু অইংবদগী ঙাকথোকপীবা অমসুং মদু লৌবুকশিংদা হার ওইনা শীজিন্নৈ হায়বনি। লৌ-উবদা চংবা শেল হন্থহল্লি, চাথোক পুথোকপদসু হেনগৎলি। হায়বদি মফম অসি হৌজিক মতম অসিদা মহৌশাগী লৌউ-পথাপ শীজিন্নবগী তমজনীংঙাই ওইরক্লি।
মরুপশিং অসিগুম্বা থাগৎনীংঙাই ওইবা খোঙথাং কয়া ঐখোয়গী অতোপ্পা চীংগী রাজ্য উত্তরাখন্দদসু উবা ফংলি। উত্তরাখান্দদা হীদাক লাংথক অমসুং পাম্বী মখল কয়ামরুম ফংই মসি ঐখোয়গী হকশেলদা য়াম্না কান্নৈ। মখোয়শিং অদুগী মরক্তা বেদু হায়বা উহৈ অসি অমনি। মসি হিমালয়ন ফিগ হায়নসু খঙনৈ। উহৈ অসিদা মিনরেল অমসুং বিতামিন মরাং কাইনা য়াওই। মীয়াম্না মসি মসি উহৈ ওইনা খক্তা চাবতা নত্তনা মসিনা লাইনা কয়া লায়েংবদা মতেংসু পাংই। উহৈ অসিগী কান্নবশিং অসি য়েংলগা হৌজিক বেদুগী হৈমহী, জাম, চতনী, আচার অমসুং কংহন্দুনা দ্রাই ফ্রুৎশং শেম্লি মসি মার্কেৎতা লোঞ্চ তৌখি। পিথোরাগর এদমিনিস্ত্রেসনগী থৌরাং অমসুং লমদম অসিগী মীয়ামগী মতেংগা লোয়ননা বেদুবু মার্কেৎতা তোঙান-তোঙানবা মওংদা পুথোকপদা মাইপাকপা ঙমখি। বেদু অসি পহারি ফিগ হায়না ব্রান্দিং তৌদুনা ওনলাইন মার্কেৎতা মসি লোঞ্চ তৌখি। মসিনা মরম ওইদুনা লৌমীশিংনা শেন্থোক লৈনবা অনৌবা পাম্বৈ অমা পীবতা নত্তনা বেদুগী হিদাক্তা কান্নরবা মগুনশিং অসিগী কান্নবশিং অসিগী মতাংদা মীয়ামদা খঙহনবসু ঙমখি।
ঐগী নুংশিরবা ইরৈবাকচাশিং, ‘মন কী বাত’ অসিদা অহৌবা ওইনা ঙসি ঐহাক্না আজাদী কা অমৃত মহোৎসবকী মতাংদা পনখি। নীংতম নুমিৎকী অচৌবা কুহ্মৈগা লোয়ননা লাক্কদৌরিবা নুমিৎ খরা অসিদা পাঙথোক্কদবা হরাও-কুহ্মৈ কয়ানা পরেং লেংদুনা লৈরি। ঙসিদগী নুমিৎ খরগী মতুংদা গনেশ চতুর্থী, ভগৱান গনেশ থৌনিজবগী কুহ্মৈ লাক্লগনি। গনেশ চতুর্থী হায়বদি গনপতী বাপ্পা থৌনিবগী কুহ্মৈ অদুবুনি। গনেশ চতুর্থীগী মতুংদা ওনমগী কুহ্মৈ হৌরগনি। ওনম অসি কেরাগী কুহ্মৈনি অমসুং মসি শান্তি অমসুং চাউখৎপগী ৱাখল্লোনগা লোয়ননা পাঙথোক্কনি। হরতালিকা তীজ অসি ওগস্ত ৩০দা পাঙথোক্কনি। সেপ্তেম্বর ১দা ওরিশাদা নুৱাখাই কুহ্মৈসু পাঙথোক্কনি। নুৱাখাই হায়বা ৱাহৈ অসি অনৌবা চিঞ্জাক হায়বনি, মরম অসিনা কুহ্মৈ অসিবু ঐখোয়গী অতোপ্পা কুহ্মৈ কয়াগী মতৌগুম্না লৌউ-শিংউগী চৎনবীগা মরী লৈনবা কুহ্মৈ অমনি। মরম অসিদা জেন ফুরুপকী সমবতসরী কুহ্মৈসু লাক্লগনি। কুহ্মৈ পুম্নমক অসি ঐখোয়গী নাৎকী চাউখৎপা অমসুং মরেক মহাও থোক্না হিংনবগী ৱাখল্লোন অদুগা মান্নরি। ঐহাক্না কুহ্মৈশিং অমসুং অখন্নবা থৌরমশিং অসিগীদমক মীয়ামদা য়াইফ পাউজেল পীজরি। কুহ্মৈশিং অসিগা লোয়ননা মেজর ধ্যানচন্দজীগী মপোক কুমওন, হয়েং ওগস্ত ২৯দগী নেস্নেল স্পোর্তস দে অসি পাঙথোক্কনি। ঐখোয়গী নহা ওইরিবা শান্নরোয়শিংনা মখা তানা মালেমগী ফম্পাকশিংদা ঐখোয়গী মচু অহুমগী ফিরাল অসি হেন্না ৱাংনা পাইহন্দুনা চাউথোকচাবা পোকহল্লি, মসিনা ধ্যানচন্দজীদা ইকাই খুম্নবা উৎপা ওইরসনু। ঐখোয়না মতৌ অসুম্না লৈবাক্কীদমক পুন্না হোৎনখিসি; লৈবাক্কী মীংচৎ হেন্না পুরকপা ওইরসনু… য়াইফ-মঙ্গোল অসিগা লোয়ননা ঐহাক্কী ৱারোল মতাংদা অসিদা লোইশিনজরি। মথংগী থাদা অমুক হন্না ‘মন কী বাত’ লাকখিগনি।
হন্না-হন্না থাগৎচরি!
On the special occasion of Amrit Mahotsav and Independence Day, we have seen the collective might of the country. #MannKiBaat pic.twitter.com/pbJmkT4dKa— PMO India (@PMOIndia) August 28, 2022
The celebration of Amrit Mahotsav were seen not only in India, but also in other countries of the world. #MannKiBaat pic.twitter.com/blq1kobV2m— PMO India (@PMOIndia) August 28, 2022
PM @narendramodi urges everyone to watch 'Swaraj' serial on Doordarshan.— PMO India (@PMOIndia) August 28, 2022
It is great initiative to acquaint the younger generation of the country with the efforts of unsung heroes who took part in the freedom movement. #MannKiBaat pic.twitter.com/3aaTxex3QZ
Construction of Amrit Sarovars has become a mass movement.— PMO India (@PMOIndia) August 28, 2022
Commendable efforts can be seen across the country. #MannKiBaat pic.twitter.com/ERbFIMubhm
Efforts for social awareness play an important role in tackling the challenges of malnutrition.— PMO India (@PMOIndia) August 28, 2022
I would urge all of you in the coming nutrition month, to take part in the efforts to eradicate malnutrition: PM during #MannKiBaat pic.twitter.com/UkJvqUlvQu
Today, millets are being categorised as a superfood.— PMO India (@PMOIndia) August 28, 2022
A lot is being done to promote millets in the country.
Along with focusing on research and innovation related to this, FPOs are being encouraged, so that, production can be increased. #MannKiBaat pic.twitter.com/ASZ3X29oDW
Thanks to Digital India initiative, digital entrepreneurs are rising across the country. #MannKiBaat pic.twitter.com/JxFwmlD33C— PMO India (@PMOIndia) August 28, 2022
Praiseworthy efforts from Himachal Pradesh and Uttarakhand. #MannKiBaat pic.twitter.com/UFjekFQeD7— PMO India (@PMOIndia) August 28, 2022


text:
তোপিক অসিনা এমিয়োত্রোফিক লেটরেল স্কলেরোসিসকী মতাংদা ইনফোর্মেসন পীরি।
অলজৈমরস লায়না অসি মসিবু অহানবা ওইনা পুথোকখিবা মীওই অলোইস অলজৈমরগী মমীং লৌদুনা থোনখিবা ব্রেন দিসওর্দর অমনি।
ইপিলেপসি (শারৈ হৌবা) থোকহল্লিবা ফেক্টরশীং, চিংথেকপগা (seizures) করম্না মায়োক্নগদগে হায়বদু মফমসিদা তাক্লি।
তোপিক অসিনা কেনাভান দিজিজগী লাইওংশীং, মসিবু থোকহল্লিবা মরমশিং অমসুং লাইয়েং, অসিনচিংবগী মরমদা তাক্লি।
তোপিক অসিনা কোমাবু থোকহল্লিবা মরমশীং, মখলশীং অমসুং লাইয়েংগা মরি লৈনবা ইনফোর্মেসন পীরি।
তোপিক অসিনা লাইওং, থাক অমসুং থীংবগা মরি লৈনবা তোঙান-তোঙানবা মশকশীংগী মতাংদা খংহল্লি।
তোপিক অসিনা ষ্ট্রোককী লাইওং, ওইরকপগী মরম অমসুং লাইয়েং অসিনচিংবগা মরি লৈনবা মখল-মখা কয়াগী মশকশীং তাক্লি।


text:
মন্ত্রীমন্দল
মন্ত্রীমন্দলনা স্তোকহোল্ম কনভেন্সনগী মখাদা পীবা পর্সিস্তেন্ত ওর্গানিক পোলুতেন্ত ৭ চৎনহনবগী অয়াবা পীখ্রে অমসুং থৌওং অসিবু মওং মরিল তাহন্নবা তুংদা পাঙথোক্কদবা চৎহনবগী থৌওংগী শক্তি পীখ্রে
Posted On:
07 OCT 2020 4:33PM by PIB Imphal
প্রধান মন্ত্রী শ্রী নরেন্দ্র মোদীনা লুচিংবা মন্ত্রী মন্দলনা স্তোকহোল্ম কনভেন্সনগী মখাদা পীবা পর্সিস্তেন্ত ওর্গানিক পোলুতেন্ত (পি.ও.পি.) ৭ চৎনহনবগী অয়াবা পীখ্রে। কেবিনেৎনা স্তোকহোল্ম কনভেন্সনগী মখাদা কেমিকেলশিং চৎনহনবগী অয়াবা পীবগী শক্তি অসি এক্সতর্নেল এফিয়র্স (এম.ই.এ.) অমসুং ইনবাইরনমেন্ত, ফোরেস্ত অমসুং ক্লাইমেৎ চেঞ্জ (এম.ই.এফ.সি.সি.) কেন্দ্রগী মন্ত্রালয়দা হান্নদগী দোমেস্তিক রীগ্যুলেসনগী মখাদা চৎনরবা পি.ও.পি.গী ওইনা পীদুনা থৌওং অসিবু হেন্না মওং মরিল তাহন্নবা শিনখ্রে।
স্তোকহোল্ম কনভেন্সন অসি অকোয়বদা লৈবা, অহিংবা জীবশিংদা য়াওদুনা লৈবা অমসুং মীওইবগী হকশেল/অকোয়বদা শোকহনবা অমসুং অশাংবা মফমদা চৎপা ঙম্বা (এল.ই.আর.তি.) কেমিকেল সবস্তেন্সনি হায়না মশক খঙলবা পি.ও.পি. অসিদগী মীওইবগী হকশেল অমসুং অকোয়ববু ঙাক-শেন্দুনা থম্নবা মালেমগী ওইবা য়ানবা অমনি। পি.ও.পি. চঙবা অসিনা কেন্সর থোকহল্লি, সেন্ত্রেল অমসুং পেরিফরেল নর্বস সীস্তেমদা শোকহল্লি, ইম্ম্যুন সীস্তেমদা লায়না নাহল্লি, অঙাং পোকপদা চাং নাইহন্দবা অমসুং পিক্লিবা অঙাং অমসুং অঙাং চাউখৎপদা অয়েৎপা কয়া পী। পি.ও.পি.শিং অসি অকুপ্পা সাইন্তিফিক রিসর্চ, য়েংশিনবা অমসুং মেম্বর লৈবাকশিংগী মনুংদা খন্নরবা তুংদা স্তোকহোল্ম কনভেন্সনগী তোঙান তোঙানবা এনেক্সশিংদা য়াওরি।
ভারতনা ইং ২০০৬কী জনুৱারী ১২দা আর্তিকল ২৫(৪)গী মতুং ইন্না স্তোকহোল্ম কনভেন্সন চৎনবগী অয়াবা পীখ্রবনি অমসুং মসিনা মসিবু মশাগী ওইবা ‘ওপ্ত-আউত”কী ফমদা থমদুনা তোঙান তোঙানবা এনেক্স কয়াদা য়াওরিবা শেমদোকপশিং অসি য়ু.এন. দিপোজিতরীদা রেতিফিকেসন/এক্সেপ্তেন্স/এপ্রুবেল নত্ত্রগা এসেসনগী থৌওং অমা য়াওদ্রিবা ফাওবা চৎনহবা য়াদনবগী মওং লৈহল্লি।
অকোয়বা অমসুং মীওইবগী হকশেলদা লৈগদবা শিংনবশিং অসিবু তেক্ত কায়দনা থম্বগী থৌওংদা খোঙফম চেৎপা ওইনা ইনবাইরনমেন্ত, ফোরেস্ত অমসুং ক্লাইমেৎ চেঞ্জ (এম.ও.ই.এফ.সি.সি.) মন্ত্রালয়না মার্চ ৫, ২০১৮দা ইনবাইরনমেন্ত (প্রোতেক্সন) এক্ত, ১৯৮৬কী মতুং ইন্না “রীগ্যুলেসন ওফ পর্সিস্তেন্ত ওর্গানিক রুলস”কী ৱারোল অমা থোকখ্রবনি। মসিগী কাঙলোন অসিনা স্তোকহোল্ম কনভেন্সনগী মখাদা হান্ননা য়াওরবা পি.ও.পি.গী কেমিকেল তরেৎ, মিং ওইনা পল্লবদা-১) ক্লোরদেকোন, ২) হেক্সাব্রোমোবাইফিনাইল, ৩) হেক্সব্রোমোদাইফিনাইল ইথর অমসুং হেপ্তাব্রোমোদাইফিনাইল ইথর (কম্মর্সিএল ওক্তা-বি.দি.এফ.), ৪) তেত্রাব্রোমোদাইফিনাইল ইথর অমসুং পেন্তাব্রোমোদাইফিনাইল (কম্মর্সিএল পেন্তা-বি.দি.ই.), ৫) পেন্তাক্লোরোবেঞ্জিন, ৬) হেক্সাব্রোমোসাইক্লোদোদেকেন অমসুং ৭) হেক্সাক্লোরোব্যুতাদিন অসিবু শাবা, লল্লোন-ইতিক তৌবা, মীরমদগী পুশিল্লকপা অমসুং মপান লমদা থাদোকপগী অথিংবা থম্বনি।
পি.ও.পি. চৎনহনবগী কেবিনেৎনা অয়াবা পীবা অসিনা অকোয়বা অমসুং মীওইবগী হকশেলবু তেক্ত কায়দনা থম্বগা মরী লৈনবা মালেমগী কাঙলোনশিংবু ইনবগী ভারতকী খোঙফম চেৎপা উৎলি। মসিনা সরকারনা পি.ও.পি.গী মতাংদা লৌখৎপা লাকশিনবগী থৌওং, শানিংদনা শাবা কেমিকেলশিংগী ওইবা থৌরাং য়াৎপগী থৌওং শিনবা, পৈদুনা লৈরিবা কেমিকেলশিংগী ইনভেন্তরী শেম্বা অমসুং মসিগী মতাংদা নেস্নেল ইমপ্লিমেন্তেসন প্লান (এন.আই.পি.)দা য়েংশিনবা অমসুং অপদেৎ তৌবগী থৌওং পাঙথোকপগী মওংসু উৎলি। রেতিফিকেসন তৌবগী থৌওং অসিনা ভারতপু এন.আই.পি. অপদেৎ তৌবগী মতাংদা গ্লোবেল ইনবাইরনমেন্ত ফাসিলিতী (জি.ই.এফ.)কী শেল-থুমগী তেংবাংশিং শিজিন্নবা য়াহনগনি।
******
(Release ID: 1662406)
Visitor Counter : 102
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ওজা সাপম বল্লভনা লৈখিদবদা দি মণিপুরী লিটারেরী ফোরাম আসামনা অৱাবা ফোংদোকখ্রে। জনুৱারীগী তাং ৭, ২০২০ লৈবাকপোকপা নুমিত্তা বাঁশকান্দি জুনিয়র কোলেজতা ফমখিবা ফোরামগী প্রেসিডেন্ট য়ুম্নাম নদিয়াচান্দনা মীফম মপু ওইদুনা অৱাবা ফোংদোকপগী মীফম অমা পাঙথোকখি। শ্রী সাপম বল্লভ ১৯৪৪ইং দা পালারবন্দা পোকখি। মহাক ২০০২ ইংদা কোরোইকান্দি হাইস্কুলদগী হেডমাস্তার ওইনা থবক্তগী পোত্থাখি। মণিপুরী লিটারেরী ফোরাম আসাম অমসুং আসাম মণিপুরী সাহিত্য পরিষদ বাঁশকান্দি মছাগী প্রেসিদেন্ট ওইরম্মী। মহাকনা ইরম্বা উপন্যাস "পন্থুং" অমসুং ৱারীমচা "শকখঙদ্রবী ইচেমদো" শীংথাবা য়াই। মীফম অদুদা ক্ষেত্রীময়ুম নবীন, ৱাহেংবম হরিমোহন, কোন্থৌজম মাঙ্গোনজাও, নাওরেম মনিন্দ্র, আহমেদ চৌধুরী, চোংথাম গৌরসিং, থোকচোম ইবোতোম্বী, হুইরেম ইবুংহল, হুইরেম বাবাতন, য়ুম্নাম নদিয়াচান্দ নচিংবা মীওইশিংনা লৈখিদ্রবনা হিংলিঙৈদা তৌরম্বা থবক থৌরমশিংগী মতাংদা ৱা ঙাংখি। থৌরমগী অরোইবদা লৈখিদ্রবগী থৱায়না লাইরমলেন্দা ইংনা চীক্না লৈরুনবা মিনিত অমা তুমিন্না লৈদুনা তাইবঙ মপুগী মফমদা থৌনিজখি। পনবা য়াই, শ্রী সাপম বল্লভ হৌখিবা ২০১৯ ইংগী দিসেম্বরগী তাং ৩০ দা মশাগী ময়ুম পালারবন্দদা তাইবঙ থাদোকখি। লৈখিদবা মতমদা মশাগী চহি ৭৯ শুখি।
-----------------------------------------------------------
Get latest News Updates Please Download our Android app CLICK HERE
To Subscribe our YouTube Channel CLICK HERE
------------------------------------------------------------


text:
কেন্দ্রগী মন্ত্রী-মন্দলগী মরুপ পুম্নমক, তোঙান-তোঙানবা রাজ্যশিংগী ইকাই খুম্নরবা মুখ্য মন্ত্রী, পাৱর অমসুং ইনর্জী সেক্তরগা মরী লৈনবা অতোপ্পা দিগ্নিতরীশিং, নুপী অমদুং নুপাশিং,
ঙসিগী থৌরম অসি ২১শুবা চহিচাগী অনৌবা ভারতকী অনৌবা পান্দমশিং অমসুং অনৌবা মাইপাকপশিংগী খুদম অমনি। আজাদী কা অমৃত মহোৎসব অসিদা ভারতনা মথংগী চহি ২৫গী বিজনদা থবক পাইখৎপা হৌখি। মথংগী চহি ২৫দা ভারতকী চাউখৎ খোঙচৎ খোঙজেল য়াংশিনহনবদা ইনর্জী সেক্তর, পাৱর সেক্তরনা অচৌবা থৌদাং অমা লৌখি। ইনর্জী সেক্তরগী পাঙ্গল অসিসু ললোন-ইতিক তৌবদা লাইথোকহনবা অমসুং হিংবদা লাইথোকহনবগা চপ মান্ননা মরু ওই। ঐহাক্না হৌজিক্তা ৱারী শাখিবা বেনিফিসরী মরুপশিংগী পুন্সিশিংদা ইলেক্ত্রিসিতীনা অহোংবা কয়াম পুরকপা ঙম্বগে হায়বা ঐখোয় পুম্নমক্না উবা ফংখ্রে।
মরুপশিং,
ঙসি লুপা করোর কয়াগী প্রোজেক্তশিং হৌদোকখি অমসুং উরেপ-উয়ুং তমখি অসি ভারতকী ইনর্জী সেক্যুরিতী অমসুং গ্রীন ফ্যুচরগী মাইকৈদা থাংজিনবা মরু ওইবা খোঙথাং অমা ওইরি। প্রোজেক্তশিং অসিনা প্রোজেক্তশিংনা ঐখোয়গী রিনুএবল ইনর্জীগী পান্দমশিং, গ্রীন তেক্নোলোজীগীদমক ঐখোয়না খোঙফম চেৎনা লেপ্পিবা অমসুং গ্রীন মোবিলিতীগী ঐখোয়গী অনীংবা-অপাম্বশিং অসি নৌহৌনা মপাঙ্গল হাপ্লগনি। প্রোজেক্তশিং অসিনা লৈবাক অসিদা গ্রীন জোব মশিং য়াম্না পীবসু ঙম্লগনি। প্রোজেক্তশিং অসি তেলঙ্গানা, কেরলা, রাজস্থান, গুজরাত অমসুং লদাখকা মরী লৈনরবসি মসিনা লৈবাক পুম্বদা মখোয়গী কান্নবা অসি শোইদনা য়ৌহনগনি।
মরুপশিং,
লৈবাক অসিদা হাইদ্রোজেন গ্যাসনা চল্লাইবা গারীশিং চেলহনবদগী লৈবাক অসিগী চাকশঙ ফাওবদা মসি শীজিন্নহন্নবা হৌখিবা চহি কয়া অসিদা কয়া অমা খন্ন-নৈনখি। ঙসি ভারতনা মাইকৈ অসিদা অচৌবা খোঙথাং অমা লৌরি। ঙসিদগী গ্রীন হাইদ্রোজেনগী অচৌবা প্রোজেক্ত অনি লদাখ অমসুং গুজরাত্তা হৌরি। লদাখতা শেমগৎলিবা প্লান্ত অসিনা লৈবাক অসিগী গারীশিংগী গ্রীন হাইদ্রোজেন পুথোক্কনি। মসি গ্রীন হাইদ্রোজেন বেজ ত্রান্সপোর্ত অসি কম্মর্সিএলগীদমক শীজিন্নবা ঙমহনগদবা লৈবাক অসিগী অহানবা প্রোজেক্ত ওইরগনি। হায়বদি লদাখনা লৈবাক অসিগী ওইনা ফ্যুএল সেল ইলেক্ত্রিক ভেহিকল অথুবদা চেনবা হৌবা অহানবা মফম ওইরগনি। মসিনা লদাখপু কার্বোন ন্যুত্রেল জোন ওইহনবদসু মতেং ওইরগনি।
মরুপশিং,
অহানবা ওইনা লৈবাক অসিদা পাইপ নেচরেল গ্যাসতা গ্রীন হাইদ্রোজেন ব্লেন্দিং তৌনবা প্রোজেক্তসু গুজরাত্তা হৌখ্রে। হৌজিক ফাওবদা পেত্রোল অমসুং এভিএসন ফুএলদা ইথানোল য়ানবগী থৌওংগী মতুংদা, লৈবাক অসিনা হৌজিক পাইপ নেচরেল গ্যাস পাইপলাইনশিংদা গ্রীন হাইদ্রোজেন য়ানবগী মাইকৈদা চঙশিল্লি। মসিনা মীরমদগী নেচরেল গ্যাসকী পুশিল্লকপগী থৌওং হন্থহনগনি অমসুং মপালদা চৎলিবা শেল অসি লৈবাক্কীদমক শীজিন্নবা য়ারগনি।
মরুপশিং,
চহি ৮গী মমাংদা লৈবাক্কী পাৱর সেক্তরগী ফীভম অসি করম তৌরম্বগে, মসি থৌরম অসিদা লেংশিল্লিবা মীওইশিংনা খঙলবা ৱাফমনি। ঐখোয়গী লৈবাক্তা গ্রীদকী খুদোংচাদবা মায়োক্নখি, গ্রীদ শীজিন্নবা য়ারমখিদে, পাৱর পুথোকপা হন্থরকখি, কত হেনগৎলকখি, দিস্ত্রিব্যুসন্দা খুদোংচাদবা মায়োক্নখি। অসিগুম্বা ফীভম অমদা, চহি ৮গী মমাংদা ঐখোয়না লৈবাক অসিগী পাৱর সেক্তরগী শরুক খুদিংমক্তা অহোংবা পুরক্নবা থৌশিল পাইখৎখি।
পাৱর সিস্তেম ফগৎহন্নবা ঐখোয়না তোঙান-তোঙানবা মাইকৈ মরিদা পুন্না থবক পাইখৎখি – জেনরেসন, ত্রান্সমিসন, দিস্ত্রিব্যুসন অমসুং মরু ওইবা কন্নেক্সন। জেনরেসন লৈত্রবদি, ত্রান্সমিসন-দিস্ত্রিব্যুসন সিস্তেম অসি মপাঙ্গল কল্লোই, অদু ওইরবদি কন্নেক্সন পীবদা কান্নবা অমত্তা ফংলোই। মরম অসিনা মেক্সিমম পাৱর পুথোক্নবগীদমক, লৈবাক শিনবা থুংবদা ইলেক্ত্রিসিতী দিস্ত্রিব্যুসন নীংথিনা ফংহন্নবা, ত্রান্সমিসনগা শম্নবা অরিবা নেৎৱার্ক মতমগা চুনবা ওইহন্নবগীদমক, লৈবাক্কী য়ুমথোং করোর কয়াদা ইলেক্ত্রিসিতী কন্নেক্সনশিং ফংহন্নবা ঐখোয়না কন্না হোৎনখি।
খোঙথাংশিং অসিগী ফল ওইনা ঙসি লৈবাক্কী য়ুম খুদিংমক্তা মৈ ফংহনবা খক নত্তনা মৈ ফংবগী পুংসু হেনগৎহনখি। হৌখিবা চহি ৮ অসিদা লৈবাক অসিদা ইলেক্ত্রিক পুথোকপা ঙম্বগী মতিক চাউরাকপা এম.দবল্যু. ১,৭০,০০০ হেনগৎহনখ্রে। ৱান নেসন ৱান পাৱর গ্রীদনা ঙসিদি লৈবাক্কী পাঙ্গল ওইরে। লৈবাক শিনবা থুংববু শম্নহন্নবগীদমক্তা ত্রান্সমিসন লাইনগী চাউরাকপা সর্কিত কিমি. ১,৭০,০০০ তিংখি। সৌভাগ্য স্কিমগী মখাদা কন্নেক্সন করোর ৩ হেন্না পীদুনা, ঐখোয়না সেচ্যুরেসনগী পান্দম য়ৌবা ঙম্লি।
মরুপশিং,
পাৱর সেক্তর অসি ইফিসিএন্ত, ইফেক্তিব ওইহন্নবা অমসুং মীচম প্রজাদা ইলেক্ত্রিসিতী এক্সেসিবল ওইহন্নবা চহি খরা অসিদা তঙাই ফদবা রিফোর্মশিং লেপ্পা লৈতনা পাইখৎখি। ঙসি হৌদোকখিবা অনৌবা পাৱর রিফোর্ম স্কিম অসি মাইকৈ অসিদা থাংজিনবা অতোপ্পা খোঙথাং অমনি। মসিগী মখাদা স্মার্ত মীতিংগুম্বা থৌশিলশিং পাৱর লোস হন্থহন্নবা পাইখি, মসিন ইফিসিএন্সী হেনগৎহল্লগনি। মৈ চাবগী ৱাকৎ লোইশিনবা ঙমহল্লগনি। লৈবাক শিনবা থুংবদা লৈবা দিস্কোমশিংদা মথৌ তাবা শেলগী তাংবাং পীদুনা মখোয়না মোদর্ন ইনফ্রাস্ত্রকচর শেমগৎপা ঙমহনখি অমসুং শেল-থুমদা মখোয়বু মপাঙ্গল কনখৎহন্নবগী মথৌ তাবা রিফোর্মশিং পাইখৎপা ঙমহনখি। মসিদা দিস্কোমশিংগী পাৱর হেনগৎলক্কনি অমসুং মীয়াম্না পাৱর মরাং কাইনা ফংবা ঙম্লগনি অমসুং ঐখোয়গী পাৱর সেক্তর হেন্না মপাঙ্গল কনখৎহনবা ঙম্লগনি।
মরুপশিং,
ইনর্জী সেক্যুরিতী মপাঙ্গল কনখৎহন্নবা ভারতনা ঙসি রিন্যুএবল ইনর্জীদা মীৎয়েং থম্লিবা মওং অসি মমাংদা অমুক্তা তৌখিদ্রি। ঐখোয়না নীংতম্বগী চহি ৭৫ মপুং ফারবা তুংদা জি.দবল্যু. ১৭৫গী রিনুএবল ইনর্জী কেপাসিতী হেনগৎহন্নবা ঐখোয়না ৱারেপ লৌখি। ঙসিদি, ঐখোয়না পান্দম অসিগী মাইকৈদা য়াম্না নকশিল্লে। নন-ফোসিল সোর্সতগী চাউরাকপা জি.দবল্যু. ১৭০ ঐখোয়না হৌজিক ফাওবদা ইন্সতোল তৌখ্রে। ঙসিদি, ভারতনা ইন্সতোল কেপাসিতীগী হীরমদা মালেমগী মকোক থোংবা লৈবাক ৪-৫গী মনুং চল্লে। মালেমগী খ্বাইদগী চাউবা সোলার পাৱর প্লান্ত কয়া অমা ঙসি ভারত্তা লৈরে। লৈবাক অসিনা ঙসিসু, অচৌবা সোলার পাৱর প্লান্ত অনি ফংখ্রে। তেলঙ্গানা অমসুং কেরলাদা লৈরিবা প্লান্তশিং অসিদি লৈবাক্কী ওইনা খ্বাইদগী অহানবা অমসুং অনিশুবা তাওদুনা লৈবা সোলার পাৱর প্লান্তনি। মখোয়দা গ্রীন ইনর্জী অসি ফংহনবা খক নত্তনা নুমিৎকী মৈশানা মরম ওইদুনা ঈশিং অসি মনিল ওলহনবদা শীজিন্নগনি। ঙসি রাজস্থান্দা এম.দবল্যু. লিশিং অমগী সিঙ্গল লোকেএসন সোলর পাৱর প্লান্ত শানবা থবক পাইখৎপসু হৌখ্রে। প্রোজেক্তশিং অসিনা ইনর্জীগী লমদা ভারতনা আত্মনির্ভর ওইহন্নবা খুদমসু ওইরগনি।
মরুপশিং,
মথৌ তাবা ইনর্জী থুংহন্নবগীদমক ভারতনা অচৌবা সোলর প্লান্তশিং শেমগৎপগা লোয়ননা য়ুমশিংদা সোলর পেনেলশিং হেন্না ইন্সতোল তৌহনবদা মীৎয়েং চংলি। মীয়াম্না লায়না রুফতোপ সোলর প্রোজেক্ত ইন্সতোল তৌনবা ঙসি নেস্নেল পোর্তেল অমসু হৌদোকখি। মসিনা য়ুমদা মৈ পুথোকপদা মতেং পাংগনি অমসুং মৈ পুথোকপদগী শেল লাকহনবসু ঙম্লগনি।
মৈ পুথোকপা হেনগৎহনবগা লোয়ননা সরকারনা মৈ মাংহনদবা হোৎনবদসু মীৎয়েং থম্লি। মৈ মাংহনদবা হায়বা অসি তুংগীদমক তুংশিনবনি, মৈ মাংহনদবা হায়বা অসি তুংগীদমক তুংশিনবনি হায়বা অসি নীংশিংউ। মসিগী খুদম পি.এম. কুসুম য়োজনানি। ঐখোয়না লৌমীশিংদা সোলর পম্পগী ফেসিলিতী পীরি, লৌবুকশিংগী নাকলদা সোলর পেনেলশিং ইন্সতোল তৌবদা মতেং পাংলি। অমসুং মসিনা মরম ওইদুনা চীঞ্জাক পুথোক্লিবশিংনা ইনর্জীসু পুথোক্লি, লৌমীগী চাদিংসু হন্থহনবা ঙম্লে অমসুং মহাক্না অহেনবা শেলসু ফংবা ঙম্লে। উজালা য়োজনানা লৈবাক অসিগী মীচম প্রজাগী মৈগী বিল হন্থহনবদা অচৌবা থৌদাং অমসু লৌখি। য়ুমশিংদা এল.ই.দি. বল্বশিং থানবনা মরম ওইদুনা চহি খুদিংগী লায়রবা অমসুং মিদল ক্লাসকী মৈগী বিলদা লুপা করোর লিশিং ৫০ হেন্না তুংশিনবা ঙমহনখি।
মরুপশিং,
থৌরম অসিদা রাজ্য কয়াগী ইকাই খুম্নরবা মুখ্য মন্ত্রীশিং অমসুং অতোপ্পা মীহুৎশিং য়াওখি। থৌরম অসিদা য়াম্না অরুবা ৱাফম অমা ঐহাক্না নখোয়দা হায়জনীংই। অমসুং ৱাফম অসি য়াম্না মরু ওইবনা ভারতকী প্রধান মন্ত্রীনা ওগস্ত ১৫দা লাল কিলাদা মহাক্কী ৱারোল পীবদা ফোঙদোকখি। মতম হৌখিবগা লোয়ননা ঐখোয়গী রাজনিতীদা অচৌবা খুদোংথিবা অমা থোকখি। রাজনিতীদা মীয়ামদা অচুম্বা ৱাফম ফোঙদোকপা ঙম্বগী থৌনা লৈবা তাই অদুবু রাজ্য খরদদি মসি ঙাকথোক্নবা হোৎনৈ। লালোং অসি অফবা রাজনিতী মানবা য়াই। অদুবু মসি ঙসিগী অচুম্বা, ঙসিগী শীংনবা অদু লোৎশিন্নবা, অমদি হয়েংগী, ঐখোয়গী অঙাংশিংগী, ঐখোয়গী তুংগী মীরোলশিংগীদমক মখোয়গী তুংলমচৎ থুংগাইবা থৌরাংনি। ঙসিগী লৈরিবা সমস্যা অসি কোকহন্নবা ৱারোইশিন পীবগী মহুৎ, অতোপ্পা মীনা কোকহনজগনি, অতোপ্পা মীওইনা তৌজগনি, ঐহাক্কী ওইনদি চহি ৫ নত্ত্রগা ১০ খক্তনি, মসিগী ৱাখল্লোন অসিনা লৈবাক অসিগী অফবা পুরক্লোই। ৱাখল্লোন অসিনা মরম ওইদুনা লৈবাক অসিগী রাজ্য কয়াদা লৈরিবা পাৱর সেক্তরদা অচৌবা খুদোংচাদবা মায়োক্নহনখি। অমসুং রাজ্য অমগী পাৱর সেক্তর অসি মপাঙ্গল শোনহনবা তারবদি মসিনা লৈবাক পুম্বগী পাৱর সেক্তরদা শোকহনগনি অমসুং রাজ্য অদুগী তুংলমচৎ অদু অমম্বা মাইকৈদা পুখিগনি।
ঐখোয়গী দিস্ত্রিব্যুসন সেক্তরদা মাংলিবশিং অসি দিজিত অনিগী মশিং য়ৌরে। মশিং অসি চাউখৎপা লৈবাকশিংদা শুপ্নগী দিজিত অমদা লৈ। মসিনা হায়বদি, ঐখোয়না মৈ য়াম্না মাংহল্লে অমসুং মীয়ামগী অপাম্বা থেংনবা ঙম্নবা হৌজিক পুথোক্লিবা চাংদগী হেন্না পুথোকপগী মথৌ তাই হায়বনি।
লাক্লিবা ৱাহং অসি হৌজিক, দিস্ত্রিব্যুসন অমসুং ত্রান্সমিসন মনুংদা মাংবশিং হন্থহন্নবা রাজ্যশিংনা মথৌ তাবা ইনভেস্তমন্ত করিগীদমক তৌদ্রিবনো? মসিগী পাউখুমদি পাৱর কম্পনী অয়াম্বদা ফন্দশিংগী অৱাৎপা চাউনা লৈ। সরকারগী কম্পনীশিংদসু সমস্যা অসি চপ মান্নৈ। অসিগুম্বা ফীভদা অরিবা ত্রান্সমিসন লাইনশিং অসি চহি কয়া শীজিন্নখি, অমাংবা হেনগৎকো অমসুং মীয়াম্না মৈ তাংনা ফংলি। স্তেতিস্তিক্সনা পাৱর কম্পনীশিং অসিনা মৈ মরাং কাইনা পুথোকখি অদুবু মথৌ তাবা ফন্দশিংদা লৈতে হায়না উৎখি। অমসুং অয়াম্বা কম্পনীশিং অসি সরকারগীনি। নখোয়না অশেংবা অদু খঙলি। দিস্ত্রিব্যুসন কম্পনীশিংনা মতম চানা শেল ফংবা হায়বা অসি য়াম্না তাংনা থোকই। মখোয়গী রাজ্য সরকারশিংদা শেন্দোন অমসুং এরিয়র চাউনা লৈ। তোঙানবা রাজ্য কয়ানা লুপা করোর লাখ ১ ফাওবগী শেল তোল্লি তাবদা মীয়াম্না অঙকপা ফাওগনি। মখোয়না শেনফমশিং অসি মৈ পুথোক্লিবা কম্পেনীশিংদা পীথোকফম থোকপনি। সরকারগী তোঙানবা বিভাগ, লোকেল বোদীশিংনা পাৱর দিস্ত্রিব্যুসন কম্পেনীশিংদা লুপা করোর ৬০,০০০ হেন্না তোন্দুনা হৌজিক লৈরি। তোঙানবা রাজ্যশিংদা মতম চানা অমসুং মপুং ফানা সবসিদী পানবগীদমক্তা শিজিন্নগদবা শেনফম ফাওবা কম্পেনীশিং অসিনা ফংবা ঙমদনা লোইরি। মসিদসু চাউরাক্না লুপা করোর ৭৫,০০০ হেনবগী শেনফম থোকই। মৈ পুথোকপদগী হৌরগা য়ুম্থোং খুদিংদা দেলিভরী তৌরিবা মীওইশিংগী ওইনসু লুপা করোর লাখ ২.৫ মুক পন্দুনা লৈরি। অসিগুমজ্বা ফীভম অসিদা ইনফ্রাস্ত্রকচরদা, তুংগী মথৌ তাবদা করম্বদা ইনভেস্তমেন্ত তৌগনি? ঐখোয়না লৈবাক অসিগী তুংগী মীরোলশিংবু অমম্বা মরক্তা থম্নবা শিল্লিবরা?
মরুপশিং,
শেনফমশিং অসি সরকারগী কম্পনীশিংগীনি, খরা অমনা প্রাইবেৎ কম্পনীশিংনি, মখোয়না শেল অসি ফংদ্রবদি কম্পনীশিংনা চাউখৎপা ঙম্লোই, মৈগী অনৌবা জেনরেসন তৌবা ঙম্লোই অমদি মখোয়গী মথৌ তাবশিং থুংহনবা ঙম্লোই। মরম অসিনা ঐখোয়না ফীভম অসি খঙবা তাই অমসুং করিগুম্বা পাৱর প্লান্ত শেমগৎপা তারবদি চহি মঙা-তরুক্কী মতুংদা মৈ পুথোকপা ঙমগনি। ফেক্তরী অমা লিংখৎপদা চহি ৫-৬ চংই। মরম অসিনা ইরৈবাকচাশিংদা খুৎ লোন্নদুনা হায়জরি, লৈবাক অসিগী অফবা তুংলমচৎকীদমক থৌনিজরি, লৈবাক অসি অমম্বা মরক্তা পুখিদনবা ঐখোয়গী লৈবাক অসিবু ৱাখল তাহনবা মথৌ তাই। অমসুং মরম অসিনা ঐহাক্না হায়রিবা অসি রাজনিতীগী ৱাহং নত্তে অদুবু মসি নেস্নেল পোলিসী অমসুং লৈবাক শেমগৎপগী ৱাহং অমনি, মসি ইলেক্ত্রিসিতীনা শম্নহল্লিবা অপুনবা সিস্তেমগী সেক্যুরিতীগী ৱাহংনি। শেন্দোন তোল্লিবা রাজ্যশিংদা ঐহাক্না শেনফমশিং অথুবা মতমদা পীথোক্নবা হায়জরি। লৈবাক মীয়াম্না মশাগী মৈগী বিলবু চাং নাইনা পুকচেল শেংনা পীদুনা লাক্লি, অদুগা রাজ্যশিংনা এরিয়র হঞ্জিন হঞ্জিন্না ফংগদৌরিবা করিগীনো হায়না হংবা য়াবনি। হৌজিক্কী ওইনা মথৌ তারিবা অসি লৈবাক অসিগী রাজ্য পুম্নমক্না থেংনরিবা শীংনবশিং অসিগী মতিক চাবা ৱারোইশিন অমা পুরকপনি।
মরুপশিং,
লৈবাক অসি খোঙজেল য়াংনা চাউখৎহন্নবা পাৱর অমসুং ইনর্জী সেক্তরগী ইনফ্রাস্ত্রকচর মপাঙ্গল কনখৎহনবা, মোদর্ন ওইহনবা য়াম্না মরু ওই। করিগুম্বা সেক্তর অসি হৌখিবা চহি নিপান অসিদা মীয়ামনা পুন্না হোৎনদুনা ফগৎহল্লমদবা তারবদি করি ওইরমগনি মীয়াম্না খঙবা ঙমগনি, ঙসি অৱাবা কয়ামরুম থেংনখি। তোইনা মৈ মুৎলমখি, সহর নত্ত্রগা খুঙ্গংশিংদা পুং খরা খক্তমক মৈ লাক্লমখি, লৌমীশিংনা লৌবুক্তা ঈশিং চীংনবা ঙাইখি, ফেক্তরীশিং লেপখি। ঙসি লৈবাক অসিগী প্রজাশিংনা ফেসিলিতীশিং পাম্মি, খুদম ওইনা মোবাইল চার্জ তৌবা অসি মহাক্কী চাক, ফী অমসুং য়ুমগুম্না তঙাই ফদবা ওইরি। মমাংগুম্না মৈগী ফীভম অসি ওইরম্বা তারবদি করিগুম্বা অমত্তা ওইথোক্লমলোই। মর অসিনা পাৱর সেক্তরগী মপাঙ্গল কনখৎহনবা অসি মীপুম খুদিংমক্কী ফিরেপ ওইগদবনি, মীপুম খুদিংমক্কী থৌদাং ওইদগবনি, মীপুম খুদিংমক্কী মথৌ ওইগদবনি। ঐখোয়না নীংশিংবা তাই, ঐখোয়না থৌদাং অসি থুংহনবা তাই, মদুতদা ঐখোয়গী ফিরেপশিং অসি মাংফাওনবা ঙমগনি।
ঐহাক্না করিগুম্বা খুঙ্গংগী মীওইশিংগা ৱারী শাবা তারবদি ঐহাক্না হায়জনীংই মদুদি মীপুম খুদিংমক্কী য়ুমদা, ঘী, থাও, আতা, চেক, মরু-মরাই, মনা-মশিং পুম্নমক লৈরবসি স্তোব থাগৎনবা পাম্বৈ লৈত্রবদি নখোয়গী য়ুম অদু চারা হেনগদ্রা নত্ত্রগা হেল্লোইদ্রা? কার অদু ইনর্জী য়াওদনা চেনগদ্রা? য়ুমদা মৈ লৈত্রবদি স্তোব অদু য়াগদ্রা, চারা হেল্লোইদ্রা; করিগুম্বা লৈবাক অসিদা মৈ লৈতবা তারবদি পুম্নমক লেপকনি।
অমসুং মরম অসিনা ঙসি ঐহাক্না ইরৈবাকচাশিংনা য়াম্না অরুবা ৱাফম অমা হায়জগে অমসুং রাজ্য সরকারশিংদসু হায়জরি মদুদি ঐখোয়না রাজনিতীগী লম্বীদগী থোরক্তুনা নেস্নেল পোলিসীগী মাইকৈদা চংশিনসি। ঐখোয়না অমত্তা ওইনা ঙসিদগী লৈবাক অসিগী তুংলমচৎ মঙাল লৈনবা হোৎনরসি। মরম থবক অসি পাঙথোকপদা চহি কয়া চংগনি।
মরুপশিং,
ঐহাক্না ইনর্জীগী মীপুম খুদিংমক্তা অচৌবা থৌরম অসিগীদমক থাগৎপা ফোঙদোকচরি। লৈবাক্কী কাচিন কোয়া শিনবা থুংবদা মৈগী মরমদা অচীবা এৱের্নেস পীনবা হোৎনখিবা অসি থাগৎনীংঙাই ওই। অমুক হন্না অনৌবা প্রোজেক্তশিং অসিগীদমক নুংঙাইবা ফোঙদোকচরি, পাৱর সেক্তরগা মরী লৈনবা স্তেকহোল্দর পুম্নমক্তা, মখোয়গী তুংলমচৎকীদমক ঐহাক্না য়াইফ-মঙ্গোল পীজরি।
হন্না-হন্না থাগৎচরি!


text:
জিবন প্রমাণ অসি পেন্সনরশীংগী ওইবা বাইওমেত্রিক এনবল দিজিটেল সর্ভিস অমনি। সেন্ত্রেল গবর্নমেন্ট, ষ্টেট গবর্নমেন্ট নত্ত্রগা অতৈ গবর্নমেন্টকী ওর্গানাইজেসন অমহেক্তগী পেন্সনরশীংনা ফেসিলিটি অসিগী কান্নবা লৌবা য়াই। স্কিম অসি ইং 2014গী নবভেম্বরগী তাং 10দা হৌদোকখিবনি। স্কিম অসিগী বেনিফিসরিশীং অসি গবর্নমেন্ট অমসুং PSUশীংগী রিটায়ার্দ ইমপ্লোয়ি ক্রোর অমগী মথক্তনি।
পেন্সনরশীংনা মখোয়গী সর্ভিসতগী রিটায়ার্দ তৌরবা মতুংদা য়াম্না মরুওইবা মথৌ তাবশীংগী মনুংদা, পেন্সন য়েন্থোকপগী ওথোরাইজ তৌরবা এজেন্সিশীং হায়বদি বেঙ্কশীং, পোষ্ট ওফিসনচিংবা অসিদা, মখোয়গী পেন্সন অদু মখোয়গী একাউন্টতা ক্রেদিট তৌহন্নবগীদমক লাইফ সর্টিফিকেটশীং পীশিনবা হায়বসিসু অমনি। লাইফ সর্টিফিকেট লৌনবগীদমক পেন্সন ফংলিবা মীওই অদুনা পেন্সন দিসবর্সিং এজেন্সিগী মমাংদা মশা চৎপা নত্ত্রগা মখোয়না থবক তৌরম্বা মফমদুগী ওথোরিটি অদুনা লাইফ সর্টিফিকেট পীহনবা অমসুং মদু দিসবর্সিং এজেন্সি অদু পীশিনবা হায়বসি মথৌ তাই।
জিবন প্রমাণ শিজিন্নদুনা, পেন্সনর অমনা চহি খুদিংগী পেন্সন চাং নাইনা ফংনবগীদমক্তা মশামক হকথেংননা চৎপগী মথৌ তাবা নত্ত্রগা মরি লৈনবা ওথোরিটিনা ইসু তৌবা লাইফ সর্টিফিকেট অমা পীশিনবগী মথৌ তাবদুগী মহুত্তা, হৌজিক্তি মহাক হিংবগী/ লৈবগী প্রমাণ অসি দিজিটেল ওইনা ওথোরিটিশীংদা পীশীনবা য়ারে।
মসিনা মতৌ করম্না থবক পাংথোকপগে
জিবন প্রমাণনা পেন্সনরগী বাইওমেত্রিক ওথেন্টিকেসনগীদমক্তা আধার প্লেটফোর্ম শিজিন্নৈ। মায়পাক্না পাংথোক্লবা ওথেন্টিকেসন অমনা দিজিটেল লাইফ সর্টিফিকেট অদু জেনেরেট তৌই অমসুং মদু লাইফ সর্টিফিকেট রিপোজিটরিদা ষ্টোর তৌই। পেন্সন দিসবর্সিং এজেন্সিশীংনা সর্টিফিকেট অসি ওন-লাইন ওইনা এক্সেস তৌবা য়াগনি।
প্রোসেস অসি পাংথোক্নবগী খোংথাংশীং অদু মখাদা পীরি।
- নশামকপু এনরোল তৌশিল্লু : নশামকপু রেজিষ্টর তৌশিন্নবগীদমক্তা PC/ মোবাইল এপ্লিকেসন অদু দাউনলোদ তৌ নত্ত্রগা খ্বাইদগী মনাক নকপা জিবন প্রমাণ সেন্টরদা চৎলু। আধার নম্বর, পেন্সন পেমেন্ট ওর্দর নম্বর, বেঙ্ক একাউন্ট নম্বর, বেঙ্ক মমীং অমসুং নহাক্কী মোবাইল নম্বরনচিংবা মথৌ তাবা ইনফোর্মেসন পীয়ু।
- আধার ওথেন্টিকেসন : নহাক্কি বাইওমেত্রিক্স, ফিঙ্গর প্রিন্ট নত্ত্রগা আইরিস অনিগী মরক্তা অমা পীয়ু অমসুং নশামকপু ওথেন্টিকেট তৌরো। (জিবন প্রমাণনা ওন-লাইন বাইওমেত্রিক ওথেন্টিকেসনগীদমক্তা আধার প্লেটফোর্ম শিজিন্নৈ)
- লাইফ সর্টিফিকেট : মায়পাকপা ওথেন্টিকেসন অমা পাংথোকখ্রবগী মতুংদা নহাক্কী মোবাইল নম্বরদা SMS একনোলেজমেন্ট অমা নহাক্কী জিবন প্রমাণ সর্টিফিকেট ID অদু য়াউনা থাগনি। সর্টিফিকেটশীং অসি মফম অমসুং মতম অমহেক্তদা পেন্সনর অমসুং পেন্সন দিসবর্সিং এজেন্সি অদুনা ফংবা য়ানবগীদমক লাইফ সর্টিফিকেট রিপোজিটরিদা ষ্টোর তৌদুনা থমগনি। পেন্সনর অদুনা মহাক্কী জিবন প্রমাণ অদু জিবন প্রমাণ পোর্টেলদগী ওনলাইন রেজিষ্ট্রেসনগী খুত্থাংদা জেনেরেট তৌরে হায়বদু বেঙ্কতা খংহনবা তাই।
- নহাক্কী সর্টিফিকেট অদু এক্সেস তৌ : নহাক্না সর্টিফিকেট অদুগী PDF কোপি অমা জিবন প্রমাণ ৱেবসাইত্তগী, জিবন প্রমাণ ID নত্ত্রগা আধার নম্বর পীদুনা লৌবা য়াগনি।
জিবন প্রমাণগীদমক্তা রেজিষ্টর তৌবা
জিবন প্রমান অমা ফংনবগীদমক্তা রেজিষ্টর তৌনবগী লম্বী অহুম লৈ।
- নহাক্কী খ্বাইদগী নকপা কমন সর্ভিস (CSC) সেন্টরদা চৎলু অমসুং CSC সর্ভিস শিজিন্নদুনা ওনলাইন ওইনা রেজিষ্টর তৌ অমসুং মসিগীদমক্তা নহাক্না শেল খরা মমীংগী ওইনা পীবা তাই। জিবন প্রমাণ সেন্টর অমগী মফম খংদোক্নবগীদমক, মফমসিদা ক্লিক তৌবীয়ু। নহাক্না JPL ইরগা 7738299899দা SMSসু থাবা য়াই অমসুং নহাক্কী পিনকোদগী মনাক নকপা জিবন প্রমান সেন্টরগী লিষ্ট ফংবা য়াগনি।
- দেজিগনেটেদ ওফিস অমদা চৎলু অমসুং নশামকপু রেজিষ্টর তৌশিল্লু।
- এপ্লিকেসন অদু দাউনলোদ তৌ অমসুং নহাক্কী এন্দ্রোইদ বেজ স্মার্ট ফোন/ টেব্লেট নত্ত্রগা ৱিন্দোজ PC/ লেপটোপতা ইনষ্টোল তৌ অমসুং নশামকপু রেজিষ্টর তৌশিল্লু (ক্লাইএন্ট সোফ্টৱায়র অদুনা বাইওমেত্রিক ফিঙ্গরপ্রিন্ট/ আইরিস স্কেনর দিভাইস অমগী মথৌ তাগনি)। এপ্লিকেসন অদু দাউনলোদ তৌনবগীদমক্তা, মফমসিদা ক্লিক তৌবীয়ু । করিগুম্বা নহাক্না সপোর্ট মথৌ তারবদি চানবীদুনা ঐখোয়গী হেল্প দেস্ক jeevanpramaan@gov.in দা কন্টেক্ট তৌবীয়ু।
মরি লৈনবা রিসোর্সশীং
সোর্স: জিবন প্রমাণ ৱেবসাইট